KAKO POSTATI SAM SVOJ GAZDA: Konkurs za projekte samozapošljavanja - Dnevnik Juga\nPočetna / DRUŠTVO / KAKO POSTATI SAM SVOJ GAZDA: Konkurs za projekte samozapošljavanja\nKAKO POSTATI SAM SVOJ GAZDA: Konkurs za projekte samozapošljavanja\nIna Dendić 15/04/2019\tDRUŠTVO, Leskovac, Niš, Vranje Ostavi komentar\n„Ove godine možemo uključiti u taj program blizu 4.000 ljudi, do sada je podneto oko 2.500 zahteva, ali nas to ne brine jer su naši ljudi navikli da čekaju poslednji dan, rekao je Zoran Martinović gostujući u Jutarnjem programu RTS-a.\nDirektor NSZ naveo je da je ta služba predstavila svoje programe u svim lokalnim samoupravama, a da je naveće interesovanje za otvaranje novih radnih mesta, za šta se može dobiti od 150.000 do 300.000 dinara. Kao novinu naveo je program pripravništva, koji se od ove godine sprovodi u privatnim kompanijama.\n„Želimo da razvijemo realni sektor i rasteretimo javni sektor. Ove godine ćemo imati dva modaliteta – za lica sa visokom stručnom spremom i sa srednjom stručnom spremom, starosti do 30 godina“, kaže Martinović.\n„Poslodavci imaju obavezu da nakon isteka perioda koji mi finansiramo, 12 meseci za VSS i šest meseci za SSS, ta lica zadrže određeni vremenski period u radnom odnosu, od tri meseca do šest meseci. To nije velika obaveza, ali verujem da svi oni koji se dobro pokažu kod poslodavca, sigurno imaju šanse da ostanu duže“, naveo je Martinović.\nPrethodni Učenici Tehničke škole ugostili drugare iz Nemačke\nSledeći Promocija Sijarinske banje i spa centra „Sijarina spa“


Izbori u BiH - Blic Online\nDoktorka Olga iz Vareša nije objavila poruku "Dajte mladima šansu"\nDoktorka u penziji, Olga Milanović iz Vareša privukla je veliku pažnju tokom predizborne kampanje za lokalne izbore u BiH.\nTegeltija: Realna šansa za osvajanje pozicija načelnika u svim lokalnim zajednicama\nPostoje realne šanse da SNSD zajedno sa koalicionim partnerima osvoji vlast u svim lokalnim zajednicama kada je reč o poziciji načelnika, izjavio je danas u Bratuncu član Izvršnog komiteta ove stranke Zoran Tegeltija.\nSavetnik srpskog člana Predsedništva BiH Radovan Kovačević izjavio je danas u Banjaluci da su izbori isključiva nadležnost BiH.\nŠAROVIĆ OČEKUJE REPRIZU IZBORA 2012. "Nemamo potrebu za preokretom politike"\nU izbore ulazimo spremni, puni optimizma i očekujemo reprizu 2012. godine, izjavio je predsednik Srpske demokratske stranke Mirko Šarović.\nNIŠTA NIJE SPORNO Tegeltija: Novac nije problem za sprovođenje izbora\nPredsedavajući Saveta ministara Zoran Tegeltija rekao je da novac nije problem za sprovođenje izbora, te da je planiran u budžetu.\nISTRAŽUJEMO Dok se srpski političari svađaju, Bošnjaci KUJU PLANOVE za Srpsku\nProbosanske političke partije planiraju da i na opštim izborima 2018. u Srpskoj nastupe jedinstveno.\nNOVE PARTIJE Isluženi političari nude sveže ideje\nNove političke partije u BiH koje će učestvovati na izborima sledeće godine predvodiće ljudi koji su u politici aktivni već skoro tri decenije.\nTRPE SE ZBOG VLASTI "Ljubija" će na doboš posle izbora 2018.\nVladajuća koalicija u Srpskoj neće se raspasti jer niko svojom voljom ne ide iz vlasti, ali je činjenica da Milorad Dodik, Marko Pavić i Petar Đokić imaju probleme koje verovatno neće uspeti da reše do kraja mandata.\nLOV NA GLASAČE Kampanje bez prestanka, zatišje samo u izbornim danima\nCentralna izborna komisija BiH preporučila je parlamentu da se pozabavi problemom zabranjene izborne kampanje.\nKoalicija „Pod lupom“: Nakon deset godina izbori sa najviše incidenata u BiH\nPored incidenta u Stocu gde su zatvorena sva biračka mesta oko 16 sati Koalicija "Pod lupom" i njeni posmatrači zabeležni su brojne kritične situacije.\nSmešna izborna lista na “Fejsbuku”: Rambo u SNSD, Korleone u SBB, Brus Li u HDZ\nPredizborna kampanja u BiH za lokalne izbore 2. oktobra počela je žestoko, a silne promotivne aktivnosti kandidata političkih partija prati i humor građana na društvenim mrežama.\nMerkel: Balkanske zemlje su spore kao puž\nNemačka kancelarka Angela Merkel kaže da se na Balkanu vidi da je potrebno imati "dug dah" i da se zemlje regiona ne smeju prerano prepustiti same sebi.\nMilorad Dodik novi predsednik Srpske\nIzbornu pobedu u Republici Srpskoj odneo je Savez nezavisnih socijaldemokrata čiji su kandidati za predsednika RS Milorad Dodik i člana Predsedništva BiH Nebojša Radmanović porazili svoje konkurente u izbornoj utakmici.\nDodik: Očuvanje RS i primena Dejtona glavni cilj SNSD\nPredsednik Saveza nezavisnih socijaldemokrata (SNSD) i kandidat za predsednika Republike Srpske na predstojećim oktobarskim izborima Milorad Dodik izjavio je danas da je u prethodne četiri godine vraćeno dostojanstvo RS i da će očuvanje srpskog entiteta u Bosni i Hercegovini (BiH) i dosledna primena Dejtonskog mirovnog sporazuma biti glavni cilj i u narednom periodu.\nKampanja već traje, glasanje 3. oktobra\nBanjaluka/Sarajevo -Opšti izbori u BiH biće održani 3. oktobra, a građani će na njima birati Predsedništvo BiH, poslanike u državnom i entitetskim parlamentima, predsednika i potpredsednike RS i kantonalne skupštine u FBiH.


Na petom "Jahorina ultra trejlu" učestvovaće više od 430 takmičara - RTV Doboj\nPonedjeljak, 13 Jula 2020\nDOBOJ: Sutra 29. redovna sjednica Skupštine grada Doboja\nDOBOJ: Uručene nagrade najboljima na takmičenju za najuređenje dvorište (FOTO)\nDOBOJ: Obilježena slava crkve u Lužanima (FOTO)\nDOBOJ: Održan info štand „Mladi žele priznate i validne diplome“ (FOTO)\nДОБОЈ КРОЗ ВИЈЕКОВЕ – XXXIII дио – Вјерске заједнице – III дио – Јеврејска заједница и Жупа Добој (ФОТО)\nDOBOJ: Lažni aktivisti Crvenog krsta ukrali novac ženi\nDOBOJ: Izgorjelo 300 bala sijena i 50 bala slame\nNa petom “Jahorina ultra trejlu” učestvovaće više od 430 takmičara\nNa petom međunarodnom takmičenju u trčanju “Jahorina ultra trejl”, koje će biti održano od sutra do nedjelje, 28. jula, na stazama koje povezuju Jahorinu sa Ravnom planinom, Romanijom, Sarajevom i Trebevićem, učestvovaće više od 430 takmičara iz 26 zemalja, rekla je danas direktor i organizator trke Sanja Kavaz.\nKavazova je rekla da se takmičenje sastoji od četiri trke različite dužine, mini 17 kilometara, midi 38 kilometara, maksi 69 kilometara i ultra trejl 101 kilometar.\n“Na mini trejlu, koji je ove godine najinteresantniji u okviru takmičenja, je najviše učesnika, više od 220. Više od 110 učesnika biće na midi trejlu koje počinje na Baščaršiji, a zavrašava na Jahorini. Na maksi trejlu su 62 učesnika i oko 70 učesnika na najdužem ultra trejlu”, rekla je Kavazova na konferenciji za novinare u Sarajevu.\nKavazova je istakla da najduža trka počinje sutra u ponoć, čiji je limit za završetak 29 časova, maksi trejl će početi na Jahorini u 6.00 časova u subotu, 27. jula, i kružna je staza, a limit za završetak je 21.00 čas.\n“Midi trka u dužini od 38 kilometara počinje na Baščaršiji, a limit za završetak je 10 časova i u nedjelju 28. jula trčaće se najkraća na Jahorini, a riječ je o kružnoj stazi”, navela je ona.\nKavazova je dodala da će se trčati na stazama u prirodi sa usponom, što, kako je rekla, predstavlja dodatni izazov takmičarima.\n“Godinama smo rasli, uređivali i održavali staze, usavršavali se kao organizatori, povezivali sa brojnim trkama u regionu i sada možemo reći da smo postali jedna od najboljih trka u BiH, sa najboljim rejtingom u regionu i šire”, istakla je Kavazova i dodala da je ovo trka koja spaja planine i gradove.\nMeđu učesnicima ove godine su i takmičarka iz Italije Frančeska Kanepa /Francesce Canepa/ i trkač i trener iz Velike Britanije Čarli Šarp /Charlie Sharpe/ koji po drugi put učestvuje na ovoj trci, a drži rekord od 10 časova i 44 minuta koliko mu je 2017. godine trebalo da pretrči najdužu stazu.\nŠarp je rekao da mu je drago da ponovo učestvuje na ovom takmičenju, te da planira da popravi rezultat u odnosu na prethodni put.\nKanepova je istakla da je prvi put u BiH i zahvalila je organizatorima takmičenja na pozivu, te dodala da će dati sve od sebe na trci.\nNa današnjoj konferenciji predstavljen je i bilten “Jahorina ultra trejl” kao prvo izdanje BiH o trejl trčanju koje, osim sadržaja o trci, donosi i korisne informacije o prevenciji povreda, ali i intervjue s poznatim trkačima.\nSve učesnike ovog takmičenja očekuje startni paket u kojem, osim kvalitetne tehničke majice, dobijaju vrijedan poklon organizatora, gratis vožnju šestosjedom do vrha Ogorjelica, te poklone sponzora.\n“Moram da igram US open zbog novca”\nMuta Nikolić pozitivan na virus korona\nIznenađenje u Denveru: Јokić se obavezao i izazvao “požar” u Srbiji


Ovo su NAJČUDNIJA PITANJA koja stranci postavljaju turističkim vodičima u Srbiji - Priče sa dušom\nOvo su Jelenina iskustva:\nTekst: Nenad Blagojević www.pricesadusom.com; Fotografije: Nenad Blagojević, Jelena Stanković; Napomena: Tekst i fotografije su u vlasništvu privrednog društva Medijska kuća Priče sa dušom doo Aranđelovac i moguće ih je preneti u drugi digitalni medij uz obaveznu objavu izvora članka i slika i objavu linka ka sajtu www.pricesadusom.com u tekstu i na kraju teksta. Članak nije dozvoljeno preneti u štampane medije. Hvala vam što poštujete autorska prava u Srbiji.\nTagovi Danijel Metikoš, Francuzi, Italijani, Jelena Stanković, Maja Rogan, Nemci, Nenad Blagojevic, pitanja turista, Šveđani, turisti, turistička agencija, turističke ture, turistički vodič, turizam Srbije, turizam u Srbiji\n←Previous post:Kad je CELIJAKIJA stigla u ovu porodicu, oni su joj uzvratili prvom gostionicom BEZ GLUTENA\n→Next post:Proputovali su svetom, a zatim su sva SEĆANJA I UKUSE stavili u jela neobičnog restorana na Vračaru


Potpisan ugovor za angažman asistenata u nastavi u 29 osnovnih škola u ZDK-u - ZENICAgrad.INFO\nMinistarstvo obrazovanja, nauke, kulture i sporta Zeničko-dobojskog kantona (MONKiSZDK) i Služba za zapošljavanje ZDK (SZZDK) nastavljaju saradnju u okviru Projekta sufinanciranja zapošljavanja odgovarajućeg stručnog kadra za djecu sa poteškoćama u razvoju u osnovnom i srednjem obrazovanju u redovnoj nastavi u Federaciji Bosne i Hercegovine, u školskoj godini 2021/2022.\nSredstva za realizaciju projekta, u iznosu od 150.602,18 KM, napomenuo je direktor SZZDK Anto Pešić, osigurana su Finansijskim planom Federalnog zavoda za zapošljavanje (FZZZ) za 2021. godinu.\n-Projekat je već nekoliko godina u implementaciji u ZDK i obuhvaća ciljnu grupu nezaposlenih osoba koje se nalaze na evidenciji nezaposlenih. Ne treba posebno objašnjavati koliko je bitna karika u obrazovanju i pomoć djeci sa poteškoćama- kazao je Pešić, koji je podvukao kako je predviđeno „sufinansiranje dijela neto plaće ili obaveznih doprinosa, u mjesečnom iznosu do 600 KM po osobi“.\nOn je zahvalio MONKiSZDK što je „prepoznalo važnost i uključilo se u ovaj projekat FZZZ“, koji će se implementirati do 31. maja 2022. godine.\n– Projekt je rezultat izuzetno dobre saradnje sa SZZDK i FZZZ. Prema našim podacima, na području ZDK imamo oko 230 učenika kojima je neophodna primjerena vrsta podrške tokom odgojno-obrazovnog rada zbog prisutnog invaliditeta, teškoće ili usljed prisutne nadarenosti ili talenta.\nProjektom će u narednoj školskoj godini biti obuhvaćeno 29 osnovnih škola, u kojima će stručni kadar, u skladu sa profilom i stručnom spremom, nastaviti sa ovim programom- kazao je ministar obrazovanja ZDK prof. dr Spahija Kozlić.\nOn ističe kako su iskustva iz proteklog perioda pokazala da anagažman asistenata u nastavi za podršku djeci sa posebnim potrebama, uz ovaj vid podrške, rezultira znatno boljim ishodom rezultata učenja te djece, odnosno u puno većoj mjeri usvajaju gradivo predviđeno nastavnim planom i programom.\nPrevious Post: Godišnjica/ Petomjesečna beba Amila likvidirana 1992. pucnjem u glavu u majčinom naručju\nNext Post: Novalić sa učesnicima Marša mira stigao u Potočare: Za one koji do slobode nisu došli


Revizori i tužioci i kupovina medijskog prostora\nDatum kreiranja: petak, 06 april 2018\nDržavna revizorska institucija (DRI) utvrdila je u 2017. godini nepravilnosti u trošenju javnih sredstava u iznosu od 743 milijarde dinara i podnela 512 prijava, među kojima 52 krivične prijave protiv 54 odgovorna lica, saopštio predsednik Saveta DRI, Radoslav Sretenović na predstavljanju godišnjeg izveštaja o radu.\nNajveći deo nepravilnosti odnosi se na pripremne radnje za sastavljanje finansijskih izveštaja (514,7 milijardi), na pogrešno iskazane podatke u finansijskim izveštajima odnose se nepravilnosti u vezi sa stavkama vrednosti 123,3 milijarde, dok 105 milijardi otpada na nepravilnosti u poslovanju u vezi sa iskazanim podacima.\n"Osnovna poruka jeste da u Srbiji nije uspostavljen sistem finansijske kontrole i upravljanja interne revizije, kao što ste to mogli da vidite iz naših podataka, za ovo neuspostavljanje sistema finansijske kontrole nije za sada propisana nijedna kazna", istakao je Sretenović.\nŠto se tiče javnih nabavki, Sretenović je naveo da je nepravilnosti u sprovođenju tih postupaka sve manje. DRI je u godišnjem izveštaju o radu za 2017. godinu utvrdila da kod 78 subjekata revizije, nabavke roba, dobara i usluga nisu u skladu sa Zakonom o javnim nabavkama u ukupnom iznosu od 2,36 milijardi dinara, što je 7,41 odsto revidiranih sredstava.\nPredstavljanju godišnjeg izveštaja o radu DRI prisustvovali su i Zlata Đorđević i Nemanja Nenadić, iz Transparentnosti. U delu otvorenom za pitanja, Nenadić je izneo podatke iz najnovijeg Indeksa otvorenosti budžeta, koji pokazuje da je Srbija najbolje plasirana upravo u pogledu revizorskog nadzora budžeta, sa 83 od mogućih 100 poena, dok je rezultat značajno lošiji u pogledu mogućnosti za građansko učešće, parlamentarnog nadzora i otvorenosti postupka pripreme budžeta (prosek za celo istraživanje je 43).\nMeđutim, i tu ima prostora da DRI značajno unapredi svoj rad, pre svega kroz veću otvorenost prema građanima. Podsetili smo na inicijativu da DRI počne da objavljuje odazivne izveštaje, na osnovu kojih bi građani mogli da vide da li su preporuke revizora zaista realizovane. Drugo moguće poboljšanje odnosi se na komunikaciju sa građanima prilikom određivanje plana revizije. Radoslav Sretenović je ukazao da će „u najskorije vreme“ DRI početi da objavljuje ove izveštaje, te da su mnoge revizije planirane na osnovu informacije koje su dali građani. Duško Pejović je ukazao da to nije uvek moguće, s obzirom na dinamiku određivanja plana revizije.\nDruga tema, povodom izveštaja DRI odnosila se na saradnju javnih tužilaštava – u kojoj meri su oni čitali „informacije“ dobijene od DRI, to jest dokumente koji ukazuju na moguća krivična dela, ali ne predstavljaju krivičnu prijavu i u kojoj meri su sami tražili podatke od DRI za druge slučajeve. Predstavnici DRI su ukazali na to jedan slučaj kada je posle informacije tužilaštvo započelo krivični postupak, kao i na to da su od tužilaštva dobili uverevanja da svaku dostavljenu informaciju razmatraju kao da je u pitanju krivična prijava.\nPitanje koje je za sada ostalo bez odgovora jesu česte zloupotrebe lokalnih samouprava koje raspisuju javne nabavke za usluge lokalnih i regionalnih medija, kupujući tako podršku za opštinske političare, a da se sredstva tako troše za tu namenu, umesto za finansiranje programa od javnog interesa kroz konkurse.\nNajveću pažnju novinara izazvale su nepravilnosti otkrivene u vezi sa javnim nabavkama.\nNenadić je posle predstavljanja izveštaja rekao novinarima da se problemi javljaju i kada se ugovori realizuju. "Veoma često se dogodi da se kasni sa realizacijom, da one ne bude u potpunosti sprovedene kako treba i to je ono što građani na kraju krajeva i vide, da neki radovi nisu izvedeni kako treba, nisu izvedeni na vreme i tome slično. Dakle, mislim da je sa javnim nabavkama priča daleko od savršene", istakao je.\nOn je, međutim, ukazao i da je jedan deo postupaka koji su bili revidirani bio nepravilan zbog toga što pre svega procedura nije bila sprovedena, a morala je biti."Međutim, primetno je da ima i nekih pozitivnih trendova, da je količina ukupnih nepravilnosti u postupcima javnih nabavki manja nego kad je DRI počela da radi taj posao. Ima nekih pomaka, ali i dalje je reč o ozbiljnom problemu", smatra Nenadić.\nPre svega problem je to što ne funkcioniše kako treba sistem za kažnjavanje nepravilnosti."I to je ono što mora da se reši ako hoćemo da zaokružimo tu priču oko javnih nabavkama", ističe Nenadić.Objašnjava da postoji sistemski problem jer nisu usaglašeni Zakon o javnim nabavkama i Zakon o prekršajima i da zbog toga veliki deo prekršajnih postupaka čak i kada bude pokrenuta neka procedura, ne bude okonačna kažnjavanjem, već zastarom.\nInače, na ovoj konferenciji je najavljeno da će DRI uskoro izaći iz „v.d. stanja“ u kojem se nalazi od septembra 2017, kada je čitavom Savetu DRI, kao i predsedniku istekao mandat. Najavljeno je da će u novom rukovodstvu biti revizori koji su i do sada radili u DRI, a da će novi predsednik biti Duško Pejović, koji je do sada bio zadužen za reviziju organa lokalne samouprave.\nSretenović, kome je istekao drugi mandat na čelu Saveta DRI, sada odlazi u penziju.


ЛАЗАНСКИ: Србија није добила ултиматум од НАТО-а, али… (ВИДЕО)\nLAZANSKI: Srbija nije dobila ultimatum od NATO-a, ali… (VIDEO)\nMiroslav Lazanski, vojno-politički komentator lista „Politika“ kaže da do sada nije video ni jednu izjavu, čak ni generalnog sekretara NATO Jensa Stoltenberga, da Srbija mora da uđe NATO, te da je reč o spinovanju.\n– Više to spinuju određeni političari i mediji, kroz kontekst one sintagme sedenja na dve stolice. Mi nismo nikada iz relevantnih krugova NATO dobili ultimativni zahtev da Srbija uđe u NATO, više se u medijima može čuti da oko nas svi u NATO – rekao je Lazanski za Pink.\nOsvrnuvši se na navode da tom savezu smeta saradnja Srbije i Rusije, Lazanski je postavio pitanje kako je onda moguće da im ne smeta Severni tok dva, odnosno saradnja Nemačke i Rusije, da Nemačka ima 200.000 građana koji rade u Rusiji.\n– Ni iz jednog zvaničnog izvora nisam čuo da im smeta saradnja Srbije i Rusije – rekao je Lazanski i ocenio da se nama ta teza na odeđeni način podmeće u kontekstu cele kampanje koja se vodi i preko dela NVO i medija zaduženi za spinovanje.\nOn je govoreći o današnjoj poseti predsednika Srbije Briselu, predočio da Aleksandra Vučića očekuje ne samo sastanak sa Stoltenbergom, već i sa 29 ambasadora država članica NATO, kojima će ukazati na situaciju na Kosovu.\n– NATO je na neki način čuvar određenog stepena bezbednosti Srba na Kosovu. Mi moramo da NATO da sarađujemo hteli mi to ili ne, jer su u južnoj srpskoj pokrajini garanti da neće biti nasilja, bar ne otvorenog i masovnog nasilja nad Srbima – ocenio je Lazanski.\nPrema njegovoj oceni, nema razloga da NATO savezu smeta nabavka ruske vojne opreme, jer vojnu tehniku iz Rusije imaju i Grci, Bugari, Slovaci…\nLazanski malo protiv malo za NATO.Kako se prebacuješ lako


Održana sednica o pretvaranju Starog sajmišta u memorijalni kompleks - Studio B\nOdržana sednica o pretvaranju Starog sajmišta u memorijalni kompleks\nObjavljeno: 26.02.2016. 09:09 Izmenjeno: 26.02.2016. 09:09\nDo kraja godine treba da bude završen projekat rekonstrukcije Centralne kule na Starom sajmištu, što bi značilo da bi u 2017. godini moglo da se počne sa radovima, rekao je gradski menadžer Goran Vesić.\nNa sednici Komisije za utvrđivanje koncepcije programskih sadržaja i davanje predloga modela upravljanja memorijalnim kompleksom na Starom sajmištu podnet je izveštaj o svim merama koje Grad Beograd preduzima kako bi Staro sajmište pretvorio u memorijalni kompleks.\n– Posao na raseljavanju Centralne kule je završen. Tokom ove nedelje su i poslednja dva umetnika dobila druge prostore i na taj način grad je preuzeo Centralnu kulu, koja je inače njegovo vlasnišptvo, i ona je spremna za rekonstrukciju u novi cetralni objekat budućeg kompleksa. Pored toga grad je popisao sve one koji se nalaze u dva paviljona, tzv. Čehoslovačkom i Italijanskom, oba pripadaju gradu, i počinjemo sa procedurom iseljavanja ljudi iz tih objekata i pronalaženja nekih drugih lokacija za njih – rekao je Vesić.\nPrema njegovim rečima, u saradnji sa Opštinom Novi Beograd počela je procedura raseljavanja iz takozvanog Turskog paviljona, gde se nalazi restoran, i za ovo mesto neadekvatni objekti, i ova opština je pokrenula proceduru za njihovo iseljavanje.\n-Grad Beograd je za ove dve godine uradio nešto što nije decenijama unazad i učinili smo ogroman korak na pripremi lokacije za izgradnju budućeg memorijalnog centra. Zavod za zaštitu spomenika kulture Beograda u narednom periodu treba da pripremi uslove koji će biti sastavni deo tendera za rekonstrukciju Centralne kule Agencije za investicije i stanovanje. Nakon toga očekuje se da do kraja godine bude završen i projekat rekonstrukcije, što bi značilo da bi u 2017. godini moglo da se počne sa rekonstrukcijom – rekao je Vesić i dodao da su sve gradske službe u potpunosti usmerene ka realizaciji ovog projekta. Episkop slavonski i predsednik komisije Jovan Ćulibrk istakao je da su u dosadašnjem radu komisije učestvovali predstavnici diplomatskog kora, ambasador Izraela, predstavnik Muzeja holokausta u Vašingtonu, a da su ovog puta konsultacije održane i sa predstavnicima Ambasade Ruske Federacije.\n– Na današnjoj sednici komisije gosti iz Ambasade Ruske Federacije prikazali su nam jedan od najvažnijih svetskih memorijala Drugog svetskog rata, Poklonu goru u Moskvi. Ona je značajna i zbog same uloge koju je Rusija imala u Drugom svetskom ratu, ali i zbog uloge tog rata u nacionalnom biću Rusa, koji taj rat nazivaju Velikim otadžbinskim ratom. Oni su nam predstavili kompleksnu strukturu ovog memorijala, i posebno naglasili važnost religioznih ustanova, pa tako imaju džamiju i sinagogu za borce Crvene armije koji su bili muslimani i jevreji, pa čak i crkvicu za borce koji su došli iz drugih zemalja da se bore protiv nacizma. To je od dragocene važnosti za naš memorijal, koji će isto tako biti mozaičkog tipa jer postoji i čitav mozaik žrtava. Istovremeno, ne smemo zaboraviti da smo mi pobednici u Drugom svetskom ratu i da i ta pobednička dimenzija mora biti istaknuta u karakteru memorijala – rekao je vladika Jovan Ćulibrk.\nGlavni gradski urbanista Milutin Folić kazao je da je pored konsultacija sa predstavnicima Amabasade Ruske Federacije, saslušan i izveštaj predstavnika Zavoda za zaštitu spomenika kulture Beograda o pripremi za raspis tendera za rekonstrukciju Centralne kule Starog sajmišta.\n– Grad Beograd je projektivno radio na raseljavanju iz kule i ona je sada imovinski sasvim rasterećena, čime se stvaraju uslovi Agenciji za investicije da može da nastavi sa planom za rekonstrukciju Centralne kule. To će označiti početak procesa rekonstrukcije celog Starog sajmišta i u kuli će biti smeštena uprava budućeg memorijala, što će biti nukleus za dalje uređenje tog prostora. Imamo planski i pravni osnov za ekproprijaciju, radimo na iseljavanju, a nakon Centralne kule nastavićemo ka Italijanskom, Češkom, Turskom i Spasićevom paviljonu koji nisu porušeni tokom rata i koji će u narednom periodu biti predmet eksproprijacije i raseljavanja ljudi na druge lokacije kako bi Grad Beograd došao u posed tog prostora i obezbedio da Staro sajmište postane memorijalni kompleks i dobije status koji zaslužuje – rekao je Milutin Folić.\nStaro sajmište je 1987. godine proglašeno za kulturno dobro pod nazivom „Staro sajmište – logor Gestapoa“, a detaljnim urbanističkim planom iz 1992. godine stvoren je osnov da se taj prostor proglasi za javni i počne sa raseljavanjem. Ceo prostor ima 20,2 hektara i obuhvata prostor između Ulice Vladimira Popovića, reke Save, Brankovog i Savskog mosta. Sednici su prisustvovali članovi komisije Bratislav Petković, Vladan Vukosavljević, Slavica Savičić, Ruben Fuks, Milena Dragičević Šešić, Miodrag Vujošević, dr Mira Radojević, dr Jovan Babić, dr Milan Koljanin, Dragoljub Acković, Haris Dajč i Boro Ercegovac, a kao gost Irina Gnetkova, predstavnica Ambasade Ruske Federacije sa saradnikom. Pored članova komisije u radu sednice učestvovali su i Jasmina Mitrović Marić, Nenad Lajbensperger, Dragana Mladenović Nestorović, Goran Radulović, Aleksandra Šević, Aleksandra Mihajlov i Vladimir Božović.


Mesec: decembar 2018. - Grad Niš\nVeliki broj vernika u zemlji i svetu danas proslavlja Božić po Gregorijanskom kalendaru. Ovim povodom gradonačelnik Niša Darko Bulatović uputio je Božićnu čestitku svim vernicima koji ovaj veliki hrišćanski praznik obeležavaju u skladu sa Gregorijanskim kalendarom.\n“Svim građanima koji Božić slave po Gregorijanskom kalendaru čestitam ovaj veliki praznik sa željom da poštujući svoju tradiciju budu okupljeni sa svojom porodicom i onima koje vole i uživaju u prazničnim danima. Vreme Božićnih praznika je istovremeno i vreme ljubavi, međusobnog darivanja, ali i uvažavanja. Neka ovaj praznik protekne u zdravlju i veselju i u srca svih vernika unese ljubav i mir„ ,kaže se u čestitki gradonačelnika Niša.


G-Drive osmi međunarodni fudbalski turnir U-17 ''Igraj fudbal, živi život'': Osam renomiranih klubova u borbi za trofej - GuGu mama&co.\nVi ste na:Home»Lifestyle»Aktivnosti»G-Drive osmi međunarodni fudbalski turnir U-17 ”Igraj fudbal, živi život”: Osam renomiranih klubova u borbi za trofej\nG-Drive osmi međunarodni fudbalski turnir U-17 ”Igraj fudbal, živi život”: Osam renomiranih klubova u borbi za trofej\nG-Drive osmi međunarodni fudbalski turnir ”Igraj fudbal, živi život” ove godine će se održati od 13. do 16. juna u glavnom gradu BiH, a utakmice će se igrati na stadionu “Otoka” i Centru za edukaciju, sport i rekreaciju ”Safet Zajko”, uz direktan prijenos na kanalu Sport Klub.\n”Turnir i ove godine okuplja oko 200 mladih igrača iz osam klubova iz regiona i Evrope. Bez dvojbe, mnogi od njih će u budućnosti biti ambasadori sporta u svojim klubovima i državnim reprezentacijama. Na taj način glavni grad BiH široj javnosti u regionu i Evropi, putem mladih ambasadora, predstavljen je kao sportski, kulturni i turistički centar.\nVelika je čast biti domaćin turnira na kojem igraju odlične ekipe iz regiona i Evrope, turnir je prijateljskog karaktera jer nam je i cilj kao organizaciji da mladi igrači šire svoja poznanstva, stiču nove prijatelje, ruše barijere i uče FAIR PLAY-u, jednakosti i poštovanju. Ove godine smo obezbjedili i direktan prijenos turnira na kanalima Sport Klub”, istakao je Dejan Radović direktor turnira.\nSljedeći Članak Održan festival “Lino-fest 2019” u Sarajevu


Lazetić zvanično predstavljen u novom klubu - Sportska centrala\nLazetić zvanično predstavljen u novom klubu\n29 nov 2021. 15:07\n– Izuzetno sam zadovoljan angažovanjem Žarka Lazetića, mislim da će doneti novu energiju u klub.Ono što posebno cenimo kod njega je rad sa mladim igračima i u pregovorima smo se vrlo lako dogovorili i razumeli. Verujemo da će saradnja biti na visokom nivou, imamo istu viziju fudbala, stila igre, tako da očekujemo dobre rezultate i pre svega da kraj sezone dočekamo na što boljoj poziciji na tabeli, najavio je novog šefa stručnog štaba predsednik kluba Janoš Žemberi.\n– Veliko mi je zadovoljstvo što dolazim u TSC, jer ne postoji trener u Srbiji koji ne bi želeo da vodi klub koji se ovako dobro pozicionirao i koji radi na pravom evropskom nivou, što možemo videti i kroz rad Fudbalske akademije, rekao je Lazetić.\n– Ambicije kluba su mi poznate, a s obzirom da je igrački kadar vrlo kvalitetan nisu nedostižne. Posle serije slabih rezultata TSC-a vreme je za velike promene. Kada odigramo preostale četiri utakmice do kraja polusezone, uradićemo ozbiljnu analizu tima i postaviti ciljeve. Jedino što mogu da garantujem jeste veliki rad na terenu i van njega, te posvećenost klubu i igračima. To je jedini put da se dođe do rezultata, dodao je Žarko Lazetić.


Ilić: Uspravno u Evropu\n14. januar/siječanj, 2008.\nIntervju sa Velimirom Ilićem, predsednikom Nove Srbije, ministrom za kapitalne investicije u Vladi Srbije i jednim od predsedničkih kandidata.\n● Da li Srbija treba da ide prema evropskim integracijama bez bilo kakve zadrške?\nSrbija treba da uđe u Evropsku uniju, ali kao celovita država, i na način kako su to učinile i ostale zemlje, dakle, bez davanja određenog dela teritorije. U EU uspravno a nikako na kolenima, ponosno, onako kako to Srbija i zaslužuje.\n● Da li Srbija treba istovremeno da teži ka članstvu u NATO-u\nZa sada nikakvo pripajanje ili ulazak u NATO i to je odluka Skupštine Srbije – Srbija će biti vojno neutralna, za sada, dok se ne razreši pitanje NATO baze na Kosovu.\n● Kako vidite rešenje pitanja Kosova?\nSva eventualna pojedinačna priznavanja bila bi pravno neosnovana jer je Savet bezbednosti jedino merodavan da razreši te probleme. Dakle, SB je ostao bez odluke a EU pokušava da preuzme ingerencije odlučivanja, a EU ne može da odlučuje o zemlji koja nije članica jer Srbija nije članica EU. EU nije nikada bila u situaciji da prekraja granice i određuje suverenitet jedne države - to EU ne može raditi i nije nikada ni radila. Mi tražimo da se sve vrati pod ingerencije SB UN i da se to rešava tu gde mu je i mesto.\n● Na koji način Srbija može da okonča saradnju sa Haskim tribunalom?\nNe postoje nikakve smetnje. Trenutno u Srbiji ne posedujemo podatke o lokalitetu Karadžića i Mladića i to je jedini problem koji nije rešen. Sve drugo je, kada je u pitanju Hag, razrešeno i dovedeno u jedno pristojno stanje. Međutim, ako Hag ima nekih dodatnih informacija, neka nam pomogne kako bismo taj problem zajednički razrešili. Srbija je uvek otvorena za saradnju sa Hagom i Srbija želi da sarađuje sa Hagom u svojim mogućnostima. Ali, mi nismo bili na vlasti kada su oni nestali i jednostavno nemamo nikakve ingerencije da sada posebno odlučujemo o mestima njihovog skrivanja.\nPrvi u seriji intervjua RSE sa kandidatima za predsedničke izbore\nSrbija i EU: Želimo u EU, ali ne na kolenima\nČlanstvo u NATO-u: Srbija će biti vojno neutralna\nKosovo: Odluka u Savetu bezbednosti\nHaške obaveze: Ne znamo gde su Karadžić i Mladić...\nU susret izborima: biografije predsedničkih kandidata


Apartman Marmelo u Beogradu Vračar | Novi Apartmani\nMarmelo se nalazi na Crvenom Krstu u ulici Vilovskog, u možda najlepštoj opštini u Beogradu. Ovaj apartman na Vračaru je smešten u izuzetno mirnom kraju pa su tišina i privatnost zagarantovani. Apartman je savršen za dve osobe, a zbog svoje romantične note koja pogotovo noću dolazi do izražaja pretstavlja pravi raj za parove. Potpuno je nov, modernog ambijenta, svetao, udoban i luksuzno opremljen. U apartmanu se prvo ulazi u hodnik, u kojem se nalazi veliki plakar, zatim u veliku sobu u kojoj se nalazi veoma udoban i prostran bračni krevet, plazma TV i visoki šank koji odvaja potpuno opremljenu modernu kuhinju od spavaćeg dela. Kupatilo sa tuš kabinom odvojeno je od spavaćeg dela malim hodnikom u kojem se takođe nalazi veliki plakar. Apartman se nalazi u vrlo živom delu grada, tako da na samo 200m se nalaze razne prodavnice, banke, menjačnice, butici, saloni lepote kao i poznato Beogradsko dramsko Pozorište. Na Crvenom krstu se nalaze neki od najboljih i najpoznatijih restorana u Beogradu kako nacionalne tako i internacionalne kuhinje kao i veliki broj popularnih kafića. Apartman je od centra grada, odnosno Terazija, udaljen svega nekoliko stanica popularnom "trolom", što je desetak minuta vožnje. Za sve goste koji dolaze kolima obezbeđeno je besplatno garažno mesto.\nMarmelo je savršeno mesto ukoliko želite da budete u epicentru svih dešavanja u Beogradu, a opet sa druge strane da u apartmanu imate miran san, da možete da se opustite i prepustite uživanju.\nOstavi recenziju o apartmanu Marmelo\nRezerviši apartman Marmelo


Zelenski promenio ton posle govora izraelskim poslanicima, zahvalan Benetu – Svet – Radio Sanja\nZelenski promenio ton posle govora izraelskim poslanicima, zahvalan Benetu – Svet\nPredsednik Ukrajine Volodimir Zelenski promenio je ton i zahvalio Izraelu u video obraćanju prošle noći pošto je prethodno kritikovao tu zemlju u govoru poslanicima, prenose izraelski mediji.\n„Naravno, Izrael ima svoje interese, strategiju da štiti svoje građane. Mi sve to razumemo“, naveo je Zelenski u video snimku postavljenom na društvenim mrežama.\nLider Ukrajine je ocenio da premijer Izraela Naftali Benet (Bennett) pokušava da nađe način da budu održani pregovori.\n„I mi smo zahvalni za njegove napore, tako da ćemo pre ili kasnije početi da vodimo razgovore sa Rusijom, možda u Jerusalimu. To je pravo mesto da se nađe mir, ako je moguće“, rekao je Zelenski, kako je preneo Rojters.\nU obraćanju poslanicima Kneseta (izraelskog parlamenta), ocenjenom u izraelskim medijima zajedljivim i oštrim, Zelenski, Jevrejin, više puta je sinoć podsećao na holokaust u Drugom svetskom ratu, u kome su nacisti i njihovi saveznici ubili šest miliona Jevreja i kritikovao Izrael što nije naoružao njegovu zemlju, snabdeo ga odbrambenim sistemom „Gvozdena kupola“ i uveo sankcije Rusiji.\nNjegovo poređenje rata u Ukrajini sa holokaustom izazvalo je kritike pojedinih izraelskih poslanika.\n„Siguran sam da vi osećate našu bol, ali možete li objasniti zašto još uvek čekamo na vašu pomoć kada druge zemlje pružaju pomoć? Zašto pomoć Izraela ili bar dozvole za ulazak ne stižu“, rekao je Zelenski i upitao da li je to indiferentnost, politička kalkulacija, posredovanje bez biranja strana.\nOn je rekao da ostavlja poslanike da daju odgovore na ta pitanja, ali je upozorio da „indiferentost ubija“ da su „kalkulacije pogrešne“, te da se može posredovati između zemlja, ali ne između dobra i zla.\n„Morate dati odgovore na ta pitanja i živeti s njima“, rekao je predsednik Ukrajine.\nIzraelski mediji na hebrejskom jeziku su objavili da su Benet i ministar spoljnih poslova Izraela Jair Lapid (Yair) bili iznenađeni žestinom kritika predsednika Ukrajine, ali su visoki politički izvori rekli da Izrael neće izmeniti svoju politiku.


Arhiva: decembar 2012 - Stranica 4 od 4 - LimundoGrad blog\nPočetna » 2012 » decembar (Strana 4)\nAutor: Milan Nićetin 6. 12. 2012. 4 Komentara\nPočetkom decembra počinje da nas obuzima specifično raspoloženje. Menja se način na koji razmišljamo i kupujemo, racionalnu kupovinu često zamenimo impulsivnom. Sve oko nas je okićeno i svetlucavo i neprestano podseća da planiramo gde za doček Nove Godine, šta obući, šta kupiti od poklona najbližima....\nOdličan start bez ikakvog ulaganja u marketing\nAutor: Jovana Marković 4. 12. 2012. 16 Komentara\nŽelite da započnete poslovanje preko interneta, ali imate ograničena sredstva za marketing? Pogledajte 5 prednosti Kupinda u odnosu na druge načine prodaje i reklamiranja:\nAutor: Olga Mirković-Maksimović 4. 12. 2012. 14 Komentara\nZašto menjamo provajdera – Host Europe (HE)? Glavni razlog zašto smo razmišljali o preseljenju leži u činjenici da je HE isuviše često imao planirani downtime. Uz to, nikad nisu imali fiksno vreme za downtime, već se merio satima. Zbog toga je patila dostupnost Limunda i...


Govor Predsednice Republike Kosovo, gospođe Atifete Jahjaga na „Nedelju Žene“ organizovane od NDI - Govori Presidenta - Predsednica Republike Kosovo - DR VJOSA OSMANI - SADRIU\nGovor Predsednice Republike Kosovo, gospođe Atifete Jahjaga na „Nedelju Žene“ organizovane od NDI\nMoji izazovi su izazovi rukovodioca na položaj predsednice, nezavisno od pola, ali u više slučajeva su slični izazovima više vas sa kapacitetima u različitim profesijama.\nPosebna mi je čast biti danas ovde sa vama da izrazim moju viziju o važnosti angažovanja žene u svim oblastima odlučivanja na Kosovu.\nViše puta, unutar ovih 11 meseci, su me upitali: koji su izazovi koje žene predsednice imaju u rukovođenju i predstavljanju države.\nMoji su izazovi rukovodioca na položaj predsednice, nezavisno od pola, ali u više slučajeva su slični izazovima više vas sa kapacitetima u različitim profesijama.\nBiti prva žena Predsednica u region i da predstavljaš jednu zemlju sa jasnim namerama i jedne nove generacije lidera, nije samo jedna dodatna odgovornost, nego odgovornost koja daje puni smisao angažovanju svake od nas u javnoj oblasti.\nOvo se odnosi na motiviranje naše omladine, naročito mladih žena, da se priključe javnoj sferi i da daju njihov vredan doprinos u procesu izgradnje državnosti naše zemlje.\nProšle nedelje, dok sam prisustvovala samitu Žena lider u svetu održanog u New York, pred oko 2000 učesnica, insistirala sam da nijedno društvo nije sigurno ukoliko njeni pripadnici, naročito žene, nisu sigurne. Sigurnost za ženu podrazumeva sigurnost za dete, sigurnost za porodicu i sigurnost za celu porodicu.\nOno što smo mi saznale tokom celog ovog vremena na sastancima sa ženama u svetu jeste da: jedna zemlja može da napreduje ukoliko je žena napredna. Jedna zemlja može napredovati ukoliko je žena obrazovana, vaspitana, zaposlena i ekonomski jaka. Pravo žene da bude dostojanstveno predstavljena u društvu jeste bitno za razvoj ovog društva i svi mi, i muškarci i mi žene imamo svoje odgovornosti za izgradnju vizije za porodicu i našu zemlju.\nUkoliko želimo pravedno i sigurno društvo, uloga žene je bitna u procesu odlučivanja, obuhvatajući sastavljanje i sprovođenje politika.\nPrisustvo žene kao ravnopravni pripadnik u društvu jeste usko vezano sa napretkom društva i naše države.\nNe trebamo sumnjati da li žene mogu biti rukovodioci i primer uspeha za sveukupnu društvenu dobrobit, jer naša zemlja i svet su već tako mnogo dobili od učešća žena i istaknutih lidera žena, i povrh njihovog relativno malog broja na javnim funkcijama.\nDozvolite mi da spomenem dva primera iz međunarodne scene – dve prijateljice Kosova, sadašnjeg Državnog Sekretara SAD-e g.đu Hillary Clinton i bivšeg Državnog Sekretara, takođe SAD-e, g.đu Madeleine Albright. One su među prvim ženama rukovodioci u svetu, koje su svojim diplomatskim sposobnostima i hrabrošću donošenja velikih odluka uticale na menjanje političke realnosti u svetu, otvarajući perspektivu demokratiji u zemljama sa totalitarnim sistemom.\nIstovremeno ove su mnogo radile na stvaranju jakih veza među ženama angažovanih u raznim oblastima, ističući saradnju kako na lokalnom tako i na centralnom nivou između javnog i privatnog sektora i civilnog društva.\nOnako kako bi rekla američki državni sekretar „Kada investiramo na ženu ne investiramo samo na jednu osobu. Mi investiramo u porodicu, investiramo na buduće generacije, investiramo u društvo i državu“.\nNa Kosovu naš posao i naša odgovornost kao društvo prema ženi je daleko od toga da bude okončano. Žena na Kosovu nastavlja biti na težak i nepovoljan položaj, stalno pogođena od siromaštva bola jednog života sa velikim oskudicama. Za poboljšanje stanja i sužavanje prostora diskriminacije žene neophodno moramo dati veći podsticaj i podršku emancipaciji i obrazovanju žene na Kosovu, kao neotuđivo ljudsko pravo.\nStatistička istraživanja sprovedene na Kosovu tokom ove decenije dokazuju da kosovska žena nastavlja biti glavna žrtva tokom tranzicije. Broj nepismenih žena nastavlja biti 10 posto veći neko muškaraca iste dobi starosti i približnog socijalno ekonomskog porekla.\nMi danas želimo govoriti jednim glasom za sve one žene – čiji je glas ostao ne čujan i čije iskustvo nije još viđeno.\nŽelimo govoriti jednoglasno o ženi preduzimač, snažnog rukovodioca biznisa i privrede u celini. I mi imamo dobrih primera žena u biznisu širom Kosova što pokazuje da jačanje žene jeste bit sveukupnog razvoja.\nU našoj zemlji, žene poslanici u Skupštini Republike Kosovo su dokazale njihovim neumornim i primernim radom koliko imamo potrebe za zejdnički i ekipni rad.\nProblemi sa kojima se sučeljavamo danas, bilo da su to polna neravnopravnost, nedostatak resursa i kapaciteta ili siromaštvo, ne mogu se rešavati u izolaciji ili od jednog jedinog lidera. Svedoci smo da naše poslanice često su prošle partijske linije i politička uverenja i radile su zajedno unutar naših institucija. Za to ih obožavam.\nMoj cilj nije da odredim da li su žene ili muškarci bolji upravljanju, jer mi smo stvoreni ravnopravni. Moj cilj je da spomenem pozitivni dobitak za našu državu sa učešćem žena na upravljanje , žene na čelo biznis kompanija i potrebe za njihovim učešćem u javnoj oblasti. Onako kako žene brinu za porodicu, jezgro društva, tako mogu da brinu, rukovode i donose odluke za dobrobit države i društva.\nMnoštvo istraživanja su u zadnje vreme pokazala da žene lideri su demokratične i sveobuhvatnije pri odlučivanju i imaju izrazitije međuljudske sposobnosti, koje su bitne\nu diplomatiji. Na našem putu u pravcu karijere u civilnoj službi, mi smo svi zatekli jake inspirativne žene, koje su nas podržale i brinule da mi dođemo do cilja.\nI sada, kada smo zastupljene u izvršnoj vlasti i zakonodavstvu – jedno vreme nedostupan za mnoge žene – dužnost nam je da pomažemo druge žene na ovom putu.\nŽene na Kosovu, kako pre tako i posle rata, kao i u vreme tranzicije pa sve do izgradnje državnosti nastavljaju biti simbol mira, tolerancije, pomirenja ali i poticajna snaga razvoja Kosova.\nMi nastavljamo dokazati da kao društvo ostajemo posvećeni za stvaranje jednog sistema ravnopravnosti i pravde u svim nivoima.\nU prošlim izborima 35 posto poslanika koji su predstavljeni na lokalnim i centralnim\nZborima su žene. Ovo je jedan osetljiv uspeh uzimajući u obzir da danas u svetu učestvuju samo sa 14 % u formiranju zakonodavnih organa.\nAli ovaj trend primene polnih kvota ne sme postati samozadovoljavajući. Radi obezbeđenja polne ravnopravnosti potrebna nam je demokratizacija političkih partija , izgradnja države na osnovama načela vladanja zakona gde niko ne treba biti iznad zakona i da sastavljanje politika odgovara interesima građana, te konačno stvaranje jednog društva sa ravnopravnim mogućnostima za sve građane.\nMoje dosadašnje iskustvo me je naučilo da ova nastojanja podrazumevaju izmene u organizacionoj kulturi, načinu posmatranja na razvoj žene i porodice i na rad, pružanje mogućnosti ženi za razvoj njene karijere, te pružanje mogućnosti za školovanje i savetovanje, kako bi žene išle putem preuzimanja strateških položaja bez ijedne sumnje u njihove sposobnosti rukovođenja.\nKroz svakodnevno povećanje svesti o bitnoj ulozi koju imamo kako u porodici, zajednici, društvu i rukovođenju, svaku od vas ohrabrujem da nikad ne prestanete aspirirati, ali i da budete model za druge žene u vašoj porodici i šire, bivajući primer za mlade devojke, lidere sutrašnjice.\nUčešće žena u svim procesima jednog društva jeste bitno za naš lokalni i globalni uspeh, bez obzira gde živimo.\nPosmatrajmo ovaj naš zajednički sastanak kao jednu dobru mogućnost delovanja za dobrobit društva u celini. Stvarajmo dobru mogućnost da svaka žena na Kosovu bude dostojanstveno tretirana i da se svaki muž i žena osećaju ravnopravni.\nStvarajmo bezbednu sredinu za svakog, a naročito za ženu, da se krećemo napred, dalje od reči, za izgradnju vizije slobodnog sveta kojeg želimo posmatrati, za dobrobit budućih generacija.\nHvala vam za vaš neumorni rad i dozvolite mi da, na kraju, citiram moju dobru prijateljicu, Madeleine Albright: „Jedno posebno mesto u pakao je rezervirano za žene- koje ne pomažu žene“!


VESLI KLARK: Ako nismo imali dozvolu UN za Srbiju, ne moramo ni za Siriju\nVESLI KLARK: Ako nismo imali dozvolu UN za Srbiju, ne moramo ni za Siriju\nNekadašnji načelnik Generalštaba Vojske Sjedinjenih Američkih Država, penzionisani general Vesli Klark odbacio je poređenje kosovske intervencije sa mogućom vojnom intervencijom u Siriji, ocenivši da je primerenije poređenje sa odmazdom SAD prema Iraku 1993. godine.\nKlark je u autorskom tekstu koji je objavio Ju-Es-Ej Tudej naveo da bi intervencija u Siriji bila sličnija napadu na glavni obaveštajni centar Sadama Huseina u Bagdadu, koja je izvedena zbog navodnog planiranja atentata na bivšeg predsednika Džordža Buša starijeg.\n„Tokom devedesetih SAD su imale mnogo veću ulogu na globalnoj sceni nego što imaju danas. Rusija se borila da se održi nakon raspada Sovjetskog Saveza, dok je Kina bila daleko od sadašnjeg izvandrednog ekonomskog rasta“, ocenio je penzionisani general.\nKada je u pitanju intervencija protiv Srbije 1999. godine, Klark kaže da, iako ne vidi preveliku sličnost sa Sirijom, neke važne lekcije koje su tada naučene, sada bi mogle da pomognu.\n„Kao i sada, ni tada nije bilo rezolucije UN koja bi eksplicitno dozvolila NATO da bombarduje Srbiju. Ali, članice NATO su uspele da pronađu način, uključujući i raniju rezoluciju UN kojom je legalizovana akcija. Sada bi kršenje Ženevske konvencije moglo da bude dovoljno opravdanje“, smatra Klark.\nPrema njegovim rečima, kosovski primer pokazuje i da nije imperativ da se odgovori odmah nakon „što bude pređena crvena linija“.\n„NATO je 1998. godine postavio crvenu liniju, a Srbi su je prekršili u januaru naredne godine kada su ubili najmanje 40 farmera u Račku. Intervencija nije izvedena odmah, već se pokušalo diplomatijom koju je vodila Francuska“, podsetio je nekadašnji zapovednik kampanje protiv Srbije.\nOn je kao važnu lekciju naveo i tadašnje odnose sa Rusijom, koji su bili u početku neprijateljski, jer se zvanična Moskva suprotstavljala intervenciji, ali je nakon dve posete zamenika državnog sekretara Stroba Talbota Kremlju dovela do toga da Rusija zajedno sa drugima povede diplomatsku misiju koja je rezultirala time da jugoslovenski predsednik Slobodan Milošević prihvati NATO uslove.\n„Predsednik Obama je opravdano postavio liniju koja znači upotrebu hemijskog oružja. Neka oružja su jednostavno previše nehumana da bi bila korišćena. Tokom devedesetih smo naučili od predsednika Klintona da tamo gde možemo nešto da izmenimo, moramo da intervenišemo“, zaključio je Klark.


RTCG - Radio Televizija Crne Gore - Nacionalni javni servis :: Rukomet :: "Svaki igrač podjednako važan" / print=true\nSELEKTOR TVRDI 05. 10. 2018. 12:24 >> 12:04 0\n"Svaki igrač podjednako važan"\nNovi selektor muške seniorske rukometne reprezentacije, Zoran Roganović kazao je da mu je svaki rukometaš kojeg Crna Gora ima i koji se odazove pozivu podjednako važan.\nOn je kazao da mu je najvažnije da izgradi dobar i jak kolektiv, gdje će se svaki reprezentativac i svi oni koji su oko reprezentacije osjećati dobro i uvaženo na okupljanjima.\n"Onda će sigurno davati sve od sebe pa čak i više od toga na utakmicama koje nas očekuju kao što su to radili i do sada", rekao je Roganović agenciji MINA.\nOn je najavio da će spisak za duele sa Farskim ostrvima i Ukrajinom objaviti najvjerovatnije 10.oktobra.\n"Što se tiče nekih novih imena na spisku, mislim da ih nema jer su to sve naši igrači koji su dosta dobro poznati našoj javnosti. Veći dio reprezentacije su igrači koji su u najboljim rukometnim godinama i koji iza sebe imaju po nekoliko velikih prvenstava i dovoljno iskustva da zajedno ispunimo naše zadatke na pravi način ono što je pred nama a to je plasman na sledeće Evropsko prvenstvo u januaru 2020. godine", kazao je Roganović.\nOn je naglasio da nema puno prostora za neke drastične promjene.\n"I ne treba da ih bude previše sada, jer mislim da je bivši selektor Dragan Đukic napravio dobar posao i postavio dobre temelje što se tiče igre i ideje. Najbitnije je da svi igrači budu zdravi i spremni za ovu EHF nedjelju jer ima da odigraju još po par kola u svojim klubovima. Nadam se da ćemo se okupiti u najjačem sastavu", kazao je Roganović.\nDugogodišnji crnogorski reprezentativac na klupi debitovaće 24. oktobra u Podgorici protiv Farskih Ostrva.\nCrnogorsku selekciju četiri dana kasnije očekuje i gostovanje Ukrajini.\nU toj grupi je i selekcija Danske.


Srednja stručna škola „živi“ i pored brojnih problema - Pirot Plus Online\n01. septembar 2017. 16:00 Društvo Pirot Plus Online\nSrednja stručna škola novu školsku godinu počela je upisom dva odeljenja. Prema rečima direktora Dragoslava Mančića, bilo je problema prilikom upisa jer nisu dobili odobrenje Ministarsva prosvete za upis tri obrazovna profila i na iznenađenje svih umesto odeljenja Tehničar za zaštitu životne sredine školi je odobren upis Frizera. Kasnije je Ministarstvo uvažilo prigovore i odobrilo upis ovog odeljenja umesto Frizera, ali se to odrazilo na broj upisanih učenika. Mančić je najavio da će i dalje raditi na promociji škole, a u planu je i otvaranje novog obrazovnog profila, možda od iduće školske godine.\nOd početka rada na objektu nije rađena velika rekonstrukcija s obzirom da su oni korisnici objekta, ne i vlasnici, objasnio je Mančić iako bi rado zamenili stolariju. U narednom periodu pokušaće da sa Visokom školu iznađu načina da putem nekog projekta to ostvare. Što se tiče ostalih aktivnosti u školi, u oktorbru predstoji druga faza projekta „Primenjeno znanje je moć“.\nSrednja stručna škola ima dugogodišnju saradnju sa Specijalnom gimnazijom za biotehnologiju i ekologiju iz Sofije. U aprilu je grupa učenika i profesora iz Sofije boravila u Pirotu, a sada će tokom jeseni učenici i profesori iz Pirota uzvratiti posetu.


SAD još davno probile sjevernokorejsku cyber odbranu\nnovosti Procurili novi dokumenti\nponedjeljak, 19 Januar 2015 20:30\nSudeći prema dokumentima iz arhive Edwarda Snowdena koji su nedavno procurili u javnost, SAD su još 2010. godine probile sjevernokorejski sistem cyber odbrane, koji važi kao jedan od najizolovanijih i samim time najsigurnijih u svijetu.\nIzgleda da su SAD uz pomoć Južne Koreje i još nekih savezničkih država, u sjevernokorejske sisteme ubacili malware koji im je omogućio da prate sve aktivnosti hakera iz Sjeverne Koreje.\nOvaj postupak im je, kako se sada pretpostavlja, omogućio uvid u saznanje ko je zapravo izvršio napad na Sony Pictures, što bi objasnilo i kategorične tvrdnje Baracka Obame da iza napada na Sony Pictures stoji Sjeverna Koreja, iako njihovi hakeri nisu preuzeli odgovornost za napad.\nJames A. Lewis, stručnjak za cyber ratovanje, naglasio je kako je pronalaženje izvora ovakvih napada jako spor i težak proces, a brzina sa kojom su SAD optužile Sjevernu Koreju za napad na Sony, ukazuje na to da su imale pristup insajderskim informacijama.\nOutlook meta hakerskog napada u Kini\nSid Meier's Starships: nova svemirska strategija na poteze kultnog dizajnera


Predsjednik Panevropske unije usprotivio se Macronovoj izjavi o BiH – Kakanj-X\nZadnja izmjena 11 stu, 2019 136\nAlain Terrenoire, predsjednik Međunarodne Panevropske unije, najodlučnije se usprotivio stigmatizaciji Bosne i Hercegovine nakon što je francuski predsjednik Macron nazvao BiH ‘tempiranom bombom’, zemljom koja se suočava s problemom povratka džihadista, saopštila je Panevropska unija.\n“Trpeći posljedice, još uvijek prisutne iz svoje prošlosti, Bosna i Hercegovina je pokazala želju da se suoči hrabro i odlučno s terorizmom koji prijeti cijeloj Evropi. Zbog toga, uime Panevropske unije i u moje ime, najodlučnije se suprotstavljam stigmatizaciji Bosne i Hercegovine čije pretrpljene muke, kao i primjerni uspjesi u borbi protiv terorizma, zaslužuju našu zahvalnost i ohrabrenje“, naveo je Terrenoire povodom intervjua u magazinu “The Economist” u kojem francuski predsjednik karakteriše Bosnu i Hercegovinu kao “tempiranu bomba koja otkucava… i koja se suočava s problemom povratka džihadista“.\n“Nakon konflikata u bivšoj Jugoslaviji, Panevropska unija, najstarija proevropska organizacija, konstantno se angažira u cilju pristupa svih zemalja jugoistočne Evrope Evropskoj uniji. U konstitutivnoj raznolikosti Evrope, svaka država ima vlastitu historiju i specifičnosti. Upravo na osnovu te raznolikosti se i konstituisala Evropska unija. Uspješno prevazilazeći nacionalne, kulturološke i vjerske barijere, svi narodi jugoistočne Evrope žele živjeti zajedno i okupiti se unutar Evropske unije da ojačaju mir i doprinesu ekonomskom i socijalnom razvoju“, izjavio je također predsjednik Panevropske unije.\nAlain Terrenoire ima iza sebe ima bogatu političku karijeru kao poslanik u francuskom i Evropskom parlamentu, delegat u Generalnoj skupštini UN-a ispred Francuske Republike te kao savjetnik bivšeg francuskog predsjednika Sarkozyja, navedeno je u saopštenju, prenosi “Fena”.\nBiHFrancuskaizdvojenoEmmanuel MacronAlain TerrenoirePanevropska unija


Bundesbanka: Banke treba da se pripreme na rast insolventnosti klijenata\nNjemačke banke trebalo bi da se pripreme za nagli rast insolventnosti klijenata, jer koronakriza gura slabije kompanije na ivicu i dovodi u pitanje tržište nekretnina u zemlji, saopštila je Bundesbanka.\nS obzirom da je dio vladinog moratorijuma sada istekao, njemačka centralna banka navodi da bi nesolventnosti kompanija mogla do marta naredne godine da poraste više od 35 odsto, na preko šest hiljada kompanija po kvartalu, što je nivo koji nije viđen još od 2013. godine, prenosi Capital.ba.\n“Oštar ekonomski pad pojačava strahovanja da će se broj insolventnih preduzeća značajno povećati u narednim kvartalima”, upozorila je Bundesbanka u godišnjem izvještaju o finansijskoj stabilnosti, uz procjenu da će rast nesolventnosti biti veći u proizvodnom sektoru nego u uslugama i građevinarstvu.\nUticaj na banke bi mogao da bude ograničen jer najteže pogođena ugostiteljska industrija u kreditnom knjigovodstvu domaćih banaka ima udio nešto manji od dva odsto, u odnosu na udio od 23 odsto sektora nekretnina i građevinarstva.\nPandemija koronavirusa i dalje bi mogla da predstavlja problem za njemačko tržište nekretnina nakon visegodišnjeg procvata.\n“Povećanje nezaposlenosti i broja nesolventnosti domaćinstava takođe bi moglo da rezultira rastom neizmirivanja dugova po osnovu stambenih kredita, dok bi rast nesolventnosti preduzeća i smanjena potražnja za poslovnim prostorom mogli negativno da utiču na tržište komercijalnih nekretnina”, zaključila je Bundesbanka.


'Srpski' voz od sutra opet na pruzi, ali..\nMondo\t19.01.2017 20:51\n'Srpski voz' oslikan iznutra freskama iz srpskih manastira, a spolja ispisan porukom 'Kosovo je Srbija' na 21 jeziku, od sutra će ponovo na prugu.\nPreduzeće Srbija voz je saopštilo danas da će dizel-motorni voz sledećih 10 dana prevoziti putnike na relaciji Kraljevo-Čačak-Požega-Užice.\nPolasci voza su iz Kraljeva u 3.55, 6.05 i u 16.30, po važećem redu vožnje.\n"Građani ovog dela Srbije biće u prilici da se voze i vide ukrašeni voz sa motivima srpske kulturne baštine sa Kosova i Metohije", navodi se u saopštenju Srbija Voza.\nNajavljeno je da će o narednim relacijama na kojima će taj voz da saobraća javnost će biti blagovremeno obaveštena.\nMinistarka gradjevinarstva, saobraćaja i infrastrukture Zorana Mihajlović je objasnila da je ta oluka doneta zbog bezbednosti putnika i radnika železnice.\n"Zbog bezbednosti sam odlučila sam da ovaj voz više ne saobraća na linji do Kosovske Mitrovice, koja je uvedena na predlog i uz finansijsku podršku Kancelarije za Kosovo i Metohju, ali će zato ovaj voz sa istim enterijerom biti uveden u domaći želežnički saobaćaj i već sutra prevoziti putnike od Kraljeva do Požege,"rekla je ona za "Blic."\n"U vremenu kada sprovodimo reformu železnice, koja je prioritet Vlade i koju podržavaju sve međunarodne finansijske institucije, moramo ekonomski da se ponašamo", rekla je ona napominjući da novi vozovi plaćeni 100 miliona dolara ne smeju da stoje i prave trošak već treba da prevoze putnike i prave profit.\n"Mislim da veliki broj građana želi da vidi i provoza se vozom od koga su se toliko uplašile policijske snage Albanaca sa Kosova pa su teškim oružjem krenuli na njega", navela je ona i podsetila da je reč o vozu u kome su motivi kulturne baštine Srba sa KiM koja je pod zaštitom Uneska i da "uopšte nije opasan."\nUkrašavanje voza platila je kancelarija za KIM, piše današnja "Politika".\nPo svim prethodnim proračunima, kako piše "Politika", na osnovu savojih saznanja, uvođenje voza od Beograda do Kosovske Mitrovice niije isplativo, pogotovo u trenutku kada se sprovode ozbiljne reforme "Železnica" i kada je vlada ugasila 420 kilometara neisplativih pruga, a broj zaposlenih je smanjen za 3.000.\nOvaj voz je u subotu uveče vlast u Prištini zaustavila sa specijalnim snagama policije na administarativnoj granici prvi voz na obnovljenoj liniji Beograd - Kosovska Mitrovica.\nZbog toga je zasedala i sednica Biroa za koordinaciju službi bezbednosti.\nEvo šta je premijer Srbije Aleksandar Vučić izjavio o ovom potezu Prištine.\n1. KOLIKO SRBIJU KOSTA OVA ZAJEBANCIJA SA VOZOM? I, NIKOM NISTA??


Torch koral | Akvaristika i teraristika\nKako to obično biva u morskoj akvaristici gde se vlasnik akvarijuma opredelio i za gajenjem korala, jednog momenta dođe i trenutak da se prebrode "mekani korali" i da se polako uvode u akvarijum i korali koji su teži za negovanje jer zahtevaju specifične akvarijumske uslove kao i strogo kontrolisani kvalitet vode. Ovaj momenat je uglavnom vezan sa nekim stečenim akvarističkim iskustvom kada vlasnik akvarijuma oceni da ima znanja i mogućnosti da krene u nova saznanja u ovoj oblasti. Mislim da već pogađate da su u pitanju takozvani "tvrdi korali" koji su to ime dobili zahvaljujući činjenici da oni izgrađuju svoj tvrdi skelet koji je u osnovi baziran na kalcijumu karbonatu, koji je uglavnom u svojoj kristalnoj formi, mnogima poznat pod nazivom Argonit. Ovaj tip korala je dobio i svoje ime u akvarističkom žargonu i ne retko može se videti izrazi LPS (Large-polyped stony) i SPS ( Small-polyped stony) gde se jasno vidi da ove skračenice referišu na veličinu polipa i njihov "kameni" skeleton. Inače "tvrdi korali" nisu ni malo tvrdi i dovoljno je malo nepažnje pa da dođe do ozlede ovih korala, recimo prosti pad na dno akvarijuma ili naglim vađenjem korala iz vode.\nGlavno pitanje kod donošenja ovakve prelomne odluke je izbor tvrdog korala koji će biti unet u akvarijum. Bez obzira što su to sve "tvrdi korali" oni se isto tako razlikuju po svojim zahtevima i pojedini "tvrdi korali" imaju izuzetno oštre zahteve da ih je jednostavno bolje zaobići i ostaviti ih za neko drugo vreme kada je naš akvarijum podupret sa odgovarajućom tehničkom opremom. Pored toga, bez obzira na naše stečeno iskustvo, mi se susrećemo sa nečim novim pa samim tim i problematika je različita. Mnogi akvaristi ulaze u takav podvig sa velikom dozom sigurnosti, ignorišući ovu činjenicu, pa se vremenom sve završi kobno po same korale.\nDobar izbor za jedan ovakav prelaz je koral iz familije Caryophyllidae koji pripada rodu Euphyllia, vrsta glabrescens a nama poznat pod nazivom "Torch coral". Ovaj koral je dosta zastupljen po prodavnicama i uglavnom nije veliki problem da se nabavi ili barem to ne bi trebao da bude problem. Njegova atraktivnost je takva da može da zauzme mesto u svakom koralnom akvarijumu a potrebni uslovi su mu takvi da ih možemo zadovoljiti i u nekom prosečnom koralnom akvarijumu sa nekom osrednjom tehničkom opremom što je dodatna povoljnost ako ne žeilomo da izdvajamo znatna materijalna sredstva za naš hobi.\nFamilija Caryophyllida sadrži još nekoliko izuzetno popularnih korala gde prednjaće Euphyllia ancora poznata pod nazivom Hammer coral i Euphyllia divisa poznata kao frogspawn koral. Ova dva korala imaju dosta zajedničkih osobina i ćak mogu da se postave jedan blizu drugog bez nekih posledica bez obzira što su pogubni za svoju okolinu.\nU svom prirodnom okruženju, svi korali iz familje Euphyllia se nalaze u dubljim vodama mora. Bez obzira na tu činjenicu oni su u simbiozi sa fotosintetičkim algama i svu svoju potrebu za hranjivim sastojcima mogu da obezbede tim putem. Ova činjenica i svrstava Euphyllia-u u nama pogodan simbiotički koral jer ne zahteva jako osvetljenje kao drugi korali ovih karakteristika pa samim tim i naša oprema može da bude skromnija.\nU akvarijumu Torch koral treba da postavimo na takvo mesto gde će uslovi za ovaj koral da budu što bliži idealnim. Tu pre svega treba da vodimo računa da vodena struja treba da je umerena što se lako utvrdi promatranjem korala. Pri tome veliku ulogu igra i osvetljenje i ako se Euphyllia izloži izuzetno jakom svetlu ona će da manje ekspanduje pa shodno tome ona bi trebala da se premesti u manje osvetljeni deo akvarijuma. Naravno ovo važi samo ako je naš akvarijum opremljen sa jakim osvetljenjem od nekoliko stotina vati. Potraga za idealnim mestom u akvarijumu je stvar eksperimenta i posle nekoliko pokušaja uglavnom se lako zapazi idealno mesto za Torch koral. Glavni problem u nalaženju pogodnog mesta za Torch koral je on sam odnosno njegova karakteristika. Naime ovaj koral je izuzetno opasan za svoju okolinu i u stanju je da uništi većinu korala koji su oko njega. Jedan odbranbeni mehanizam koji poseduje ovaj koral su žareče ćelije koje se nalaze na pipcima korala i to po celoj površini pipaka. Moč tih žarnih ćelija je takva da je koral u stanju, ne samo da se odbrani od potencijalnih napadača već i da ulovi plen koji dotakne te pipke. Kada pipci dotaknu drugi koral koji je u blizini onda te ćelije bukvalno otruju drugi slabiji koral i tako oslobađaju prostor za razvoj Torch korala. Naravno taj drugi koral treba da je slabiji da bi došlo do trovanja u tom pravcu. Taj sistem odbrane i napada žarnim ćelijama je dobro poznat kod morskih sasa sa kojima smo se svi, manje više, upoznali.\nPored ovog mehanizma Euphyllia je razvila još jedan dodatan mehanizam za svoju odbranu odnosno napad a koji nije ekskluzivan za ovaj koral. Naime svi korali iz familije Euphyllia osim Torch korala imaju specijalizovane takozvane “sweepers” pipke (pipci čistači) koji su u stanju da se izduže nekoliko puta u odnosu na normalne pipke korala. Ove pipke Euphyllia koristi kao svoje oružje u borbi za prostor i svaki koral koji se nađe na putu može da bude oštečen ili uništen. Torch koral u osnovi nema specijalizovane “sweepers” pipke ali svaki pipak može da se izduži i da deluje kao “sweepers” pipak. Iz tog razloga mi treba da dobro povedemo računa gde odabiramo mesto za naš Torch koral u našem akvarijumu i bez obzira što nam izgleda sasvim bezbedno udaljen od drugih korala, mi treba da smo sasvim sigurni da je rastojanje takvo da ni kod najveće ekspanzije ne dođe do kontakta sa drugim koralima. To izduženje može da bude do nekoliko normalnih dužina pipaka. Ako zanemarimo ovaj podatak vrlo lako ćemo da se nađemo u situaciji da vadimo oštečene ili umiruće korale iz našeg akvarijuma. Taj proces se uglavnom dešava vrlo brzo i ne retko se desi da za nekoliko sati susedni koral bude napadnut i oštečen. To se pre svega odnosi na druge tvrde korale dok recimo Torch koral ne nanosi nikakva oštečenja većim Leather koralima i oni mogu slobodno da se postave u blizini Torch korala mada je mnogo bolje da se održava rastojanje.\nNeka prosta kalkulacija u vezi rastojanja mogla bi da se odredi po principu da dužina pipka kod normalne pune ekspanzije treba da se poveča pet puta što bi bilo bezbedno rastojanje za druge korale. Svako pravilo ima i izuzrtaka pa zato i ovu kalkulaciju treba uzeti sa rezervom i promatrati Torch koral kao jedinu ispravnu i za nas sigurnu metodu.\nŠto se tiče ishrane Torch korala tu je več rečeno da je on sposoban da zadovolji sve svoje potrebe putem fotosintetičkih simbiotskih algi i apsorpcijom neophodnih sastojaka iz vode. I pored toga, Torch koral vrlo rado prihvata hranu. Interesantno je da on bez problema može da proguta i veče komade hrane koje vešto ulovi svojim pipcima. S obzirom da je prihrana Torch korala nepotrebna mi ne bi trebali da je forsiramo pa i ako se odlučimo na dodatnu ishranu to bi trebalo da se radi u vremenskim razmacima od dve do tri nedelje. U akvarijumu gde je zastupljena veča populacija morskih riba, dodatna ishrana Torch korala je apsolutno nepotrebna jer koral će da uhvati sitne komade hrane koje ribe ostave za sobom. Mi nikako ne bi smeli da previdimo činjenicu da prekomernim dodavanjem hrane u akvarijumu mi možemo da ozbiljno poremetimo kompletan biološki akvarijumski sistem i da dovedemo do njegovog pada sa katastrofalnim posledicama po ribe i korale. Iz tog razloga mnogo je razumnija odluka da izbegavamo svaku radnju koja nije neophodna a sa ciljem održavanja kvalitetnih parametara akvarijumskog sistema.\nPosebna pažnja kod držanja ovog korala treba da se posveti kvalitetu akvarijumske vode. S obzirom da se ovde radi o koralu koji gradi svoj kalcitni skeleton mi moramo da konstantno održavamo nivo kalcijuma u akvarijumskoj vodi kao i alkalnost vode. U morskoj vodi oko koralnih sprudova nivo kalcijuma se kreče oko 400 – 420 ppm i mi nikako ne bi smeli da idemo ispod ovog sadržaja kalcijuma. Praksa je pokazala da se sa nivoom kalcijuma od 450ppm i više postižu bolji rezultati u negovanju svih korala koji grade kalcitni skelet. Druga važna stvar je održavanje alkalnosti vode kao preduslovu za održavanje stabilne pH vrednosti. Alkalnost vode izražena u nemčkim stepenima trebala bi da bude negde između 7 i 8 stepeni a i tu je praksa pokazala de je bolje da se alkalnost vode još poveća a samim tim obezbedi i manje oscilovanje pH vrednosti. Za održavanje alkalnosti mogu da se koriste gotovi preparati koji su raspoloživi na tržistu a neretko se koristi i čist kalcijum hidroksid koji može da se nabavi pod trgovačkim nazivom "Kalwasser".\nPored gore navedenih uslova, neophodno je dodavati i neophodne elemente koji su zastupljeni u tragovima a neophodni su za razvoj korala kao što su jedinjenja stroncijuma, magnezijuma, joda, gvožđa itd. Ovi preparati mogu da se nabave po prodavnicama koje prodaju opremu za morsku akvaristiku i to spada u neophodnu opremu morske akvaristike kada se neguju “tvrdi korali”.\nPored ovih uslova za negu Torch korala važe i ostali opšti uslovi koji su potrebni za negu svih drugih korala a posebna pažnja mora da se posveti samoj temperaturi vode. Iako je Torch koral vrlo otporan koral, usled povišene temperature može da dođe do beljenja korala usled gubitka simbiotskih algi. Ovaj gubitak može da bude izazvan i drugim lošim okruženjem kao što je nedostatak elemenata u tragovima, pre svega gvožđa. Takva pojava je vrlo rizična za koral i može da izazove uginuče kolonije. Taj proces obično traje neko duže vreme i mi uglavnom imamo vremena da korigujemo parametre i vratimo koral u neko normalno, nama željeno stanje. Ako mi te uslove ne korigujemo naš koral će polako da se "topi" i sa vremenom će da ugine.\nTorch koral je i dobar indikator kvaliteta vode. S obzirom da je to koral koji potpuno ekspanduje po danu mi sa lakočom možemo da posmatrajuči koral vidimo da li nam je kvalitet vode na potrebnom nivou. U slučaju da je koral skupljen to nam je siguran pokazatelj da je došlo do nekih promena u kvalitetu vode i da obavezno moramo da prekontrolišemo sve parametre kvaliteta vode.\nProblemi koji mogu da se jave kod gajenja Torch korala uglavnom su vezani za brown jelly bolest. Oboleli koral vrlo brzo umire a jedna izuzetno povoljna pogodnost u ovakvom slučaju je da bolest ne zahvata celu koloniju kao u slučaju kod mnogih drugih tvrdih korala gde su polipi u interkonekciji. Ovde slobodno možemo da svaki krak kolonije posmatramo kao zaseban koral jer tkivo korala pokriva samo mali deo ispod vrha kao i vrh koralnog skeleta. Da bi sprečili ovakve neželjene situacije u našem akvarijumu naše jedino sredstvo je u pravilnom vođenju i održavanju akvarijumskih uslova. Upotreba nekih medikamenata je izlišna i uglavnom ne efikasna.\nKrak na kojem je bio oboleli polip mi jednostavno možemo da odstranimo mada je to lomljenje dosta rizično jer lako možemo da oštetimo druge polipe. Bolja solucija je da se koristi neki alat kojim bi lako presekli skelet Torch korala u jednom pravilnom i kontrolisanom rezu. Skelet ovog korala je vrlo porozan pa je zato izuzrtno lako da se odseče krak. Takvim odstranjivanjem obolelog dela mi bi odbacili svaku mogučnost prenosenja zaraze na ostale polipe i takav potez je uglavnom dovoljan.\nKod kupovine Torch korala mi moramo da budemo sigurni da koral nije oštečen. Takva oštečenja su vrlo moguča kod transporta pa ako imamo bilo kakve sumnje u vezi toga bolje rešenje po nas je da odložimo kupovinu za par dana da bi se uverili da je sve u redu. Pre svega koral mora da je potpuno otvoren pa prema tome ubeđenja prodavca da je sve u redu sa koralom mi treba da prihvatimo sa dozom rezerve. Jednostavno rešenje je da odložimo kupovinu za par dana dok se ne uverimo da je koral u dobrom zdravstvenom stanju i kao takav pogodan za unošenje u naš akvarijum.\nKada sve ovo saberemo i sredimo utiske o Torch koralu vrlo lako možemo da zaključimo da je to koral koji ima dobre osobine za naš koralni akvarijum. Atraktivan je, uglavnom braon ili zelenkaste boje koji vrlo lepo može da popuni prazno mesto u našem akvarijumu. Što je još važnije to može da bude mesto u akvarijumu gde neki drugi “kameni” koral ne bi mogao da opstane usled slabijeg svetla ili protoka vode dok nasuprot tome, Torch koral će baš na takvom mestu da pokaže svoj puni sjaj. Sve što mi treba da uradimo je da mu obezbedimo dobar kvalitet vode i dovoljno prostora za njegov razvoj. Moramo da priznamo da to baš i nije tako puno u odnosu na zahtev koji imaju drugi “kameni” korali sa kojima mi možemo da se susretnemo u nekom našem zrelijem akvarističkom dobu.\nZa više detalja i specifičnosti u vezi negovanja ovog korala slobodno se pridružite akvarističkoj internet zajednici gde svako može da prodiskutuje svoj slučaj i svoje potrebe sa ostalim akvaristima morske akvaristike.\nSvakom akvaristi koji razmišlja o nekom “tvrdom koralu” mogu slobodno da preporučim Torch koral koji neodoljivo podseča na plamen baklje po čemu je i dobio svoje akvarističko ime "Torch".\nMorska akvaristika 2 Maj 2007\nMorska akvaristika 25 Februar 2005


ŠSTK priča o uspehu: Luksuzna roba najviše pogođena povredama prava intelektualne svojine - Advokatska kancelarija Milojević Sekulić već šest godina štiti žigove, patente, autorska prava • ŠSTK\nŠSTK priča o uspehu: Luksuzna roba najviše pogođena povredama prava intelektualne svojine – Advokatska kancelarija Milojević Sekulić već šest godina štiti žigove, patente, autorska prava\nAdvokatska kancelarija Milojević Sekulić advokati (MSA IP) osnovana je 2012. godine. Milan Milojević i Vuk Sekulić su tada odlučili da, zajedno sa grupom kolega iz celog regiona, napuste jednu drugu renomiranu kancelariju koja se bavi pravima intelektualne svojine, i osnuju sopstvenu firmu. Na početku ih je bilo samo nekoliko u kancelariji u Beogradu, a u celom regionu tek desetak.\n– Prvih nekoliko godina je bilo veoma teško jer smo, uz svakodnevni rad na predmetima naših klijenata, morali naporno da radimo na izgradnji organizacije u čitavom regionu Jugoistočne Evrope i na privlačenju klijenata. Međutim, kroz te napore smo stvorili osećaj zajedništva i drugarstva koji sada prenosimo na kolege koje se pridružuju kancelariji – ističe Milan Milojević u razgovoru za eKapiju, dok Vuk Sekulić podseća da je ideja osnivanja MSA IP bila da se klijentima pruži najbolja moguća usluga – s jedne strane stvaranjem radne sredine koja bi motivisala pametne i talentovane advokate i administrativne saradnike, i, sa druge strane, značajno proaktivnijim pristupom u okviru koga bi radili u bliskoj saradnji sa klijentima kako bi bolje razumeli njihove potrebe i pružili im najbolja rešenja u veoma složenom i stalno promenljivom okruženju.\n– Danas, šest godina kasnije, sa zadovoljstvom možemo reći da smo u tome uspeli. Dokaz toga nije samo stalno rastući broj klijenata i predmeta na kojima radimo, već i činjenica da zapošljavamo više od 60 ljudi u našoj glavnoj kancelariji u Beogradu, a ukupno u regionu blizu stotinu ljudi. Uz sve države nastale na teritoriji bivše Jugoslavije, sopstvene kancelarije imamo i u Albaniji i Bugarskoj, međutim kroz mrežu partnerskih kancelarija pokrivamo čitav region Jugoistočne Evrope i, od nedavno, i države bivšeg Sovjetskog Saveza – kaže Sekulić.\nIntervju sa Milanom Milojevićem i Vukom Sekulićem je jedanaesti u nizu razgovora sa firmama-članicama Švajcarsko-srpske trgovinske komore, kojima ŠSTK promoviše rad švajcarskih firmi u Srbiji i ističe vrednosti i dobre poslovne prakse ove zemlje i ovih kompanija.\neKapija: Glavna oblast kojom se bavite je zaštita intelektualne svojine? Kako ste se odlučili upravo za ovu specijalizaciju?\nVuk: Još kao dete sam imao, tada doduše još nejasnu, predstavu o tome šta je intelektualna svojina. U stripove koje sam crtao uvek sam unosio oznaku „slovo C u krugu“ koja označava da je nešto zaštićeno autorskim pravom, iako sam tada englesku reč „copyright“ neispravno pisao kao „copryght“. Tokom studija na Pravnom fakultetu u Beogradu postao sam zainteresovan za prava intelektualne svojine, ali sam nakon diplomiranja krenuo drugim putem i godinama sam se bavio uglavnom krivičnim pravom. Srećom, Milan, koji mi je prijatelj iz srednje škole, pozvao me je da se pridružim kancelariji u kojoj je on tada već radio i tako je započela moja karijera u oblasti prava intelektualne svojine.\nMilan: Moja fascinacija pravima intelektualne svojine, naročito žigovima, takođe potiče iz detinjstva i, što je zanimljivo, od jednog švajcarskog brenda. Moj otac, koji je bio filmski producent, donosio je sa svojih putovanja čuvene „Lindt“ čokolade koje su za mene uvek imale neka posebna svojstva, gotovo kao iz snova. Bio sam privučen njihovim pakovanjem i time što je ono posebno i različito od pakovanja koje koriste drugi proizvođači čokolade. Bio sam veoma srećan kada se ukazala prilika da se u praksi bavim intelektualnom svojinom i budem uključen u civilizovane pravne konflikte kakve ova vrsta posla podrazumeva.\neKapija: Koja vrsta poslova je najzastupljenija, odnosno kojim slučajevima se najviše bavite? Da li je to zaštita žigova (robnih marki), patenata, dizajna, autorsko pravo, IT pravo…?\nMilan: MSA IP je advokatska kancelarija specijalizovana za zaštitu i sprovođenje svih vrsta prava intelektualne svojine. Neka od tih prava, kao što su žigovi i patenti, zahtevaju da budu registrovana kako bi nastala i uživala zaštitu; druga, kao što su autorska prava, postoje samom činjenicom nastanka autorskog dela. Iz tog razloga, najveći deo našeg posla se odnosi na prava koja zahtevaju registraciju jer postupak registracije podrazumeva prethodno utvrđivanje postojanja uslova za registraciju, pripremu i podnošenje prijava za registraciju, rešavanje konflikata koji nastanu nakon podnošenja prijava i obnovu prava. Veliki trud ulažemo i u aktivnosti borbe protiv krivotvorenja, koje najčešće pogađa žigove. Stoga bih rekao da se naš rad najviše odnosi na žigove, da su patenti odmah iza toga, ali naravno bavimo se i svim drugim vrstama prava.\neKapija: Ko su vaši najveći klijenti?\nVuk: Naši klijenti su i velike multinacionalne kompanije, ali i male lokalne firme, iz različitih industrija, na primer farmaceutske, automobilske, prehrambene i modne, kao i drugih. Ova raznolikost čini naš posao tako zanimljivim, imajući u vidu da se zahtevi po pravilu razlikuju od industrije do industrije i, naravno, u zavisnosti od veličine klijenta. Smatramo se privilegovanim što imamo priliku da zastupamo neke od najpoznatijih kompanija i brendova na svetu, kao što su Nestle, Novartis, Lacoste, Philip Morris, BMW, Gucci, Moncler, Ferrero i Hewlett-Packard, da navedem samo neke.\neKapija: Kakvo je stanje u oblasti intelektualne svojine u Srbiji i Jugoistočnoj Evropi? U kojim sektorima/industrijama je najugroženija intelektualna svojina?\nVuk: Značaj regiona Jugoistočne Evrope za nosioce prava intelektualne svojine, naročito za multinacionalne kompanije, leži u činjenici da on predstavlja veliko i stalno rastuće tržište koje trenutno broji oko 80 miliona ljudi. Takođe, budući da predstavlja „jugoistočnu kapiju u Evropu“, postao je veoma važna tačka ulaska krivotvorene i piratizovane robe u Evropsku uniju. Srbija je u srcu regiona i ima dugačku istoriju zaštite prava intelektualne svojine. Kraljevina Srbija je bila među 11 država koje su donele Parisku konvenciju o zaštiti industrijske svojine iz 1883. godine, koja je bila jedan od prvih sporazuma u oblasti intelektualne svojine i koja još uvek predstavlja jedan od glavnih instrumenata za zaštitu prava intelektualne svojine na svetskom nivou. Međutim, u drugoj polovini 20. veka intelektualna svojina je bila prilično zanemarena, što se sada menja. Države u regionu su ili već članice Evropske unije, ili teže da to postanu; u skladu sa tim, sve su, sa većim ili manjim uspehom, uskladile svoja zakonodavstva sa pravom Evropske unije u ovoj oblasti. Takođe, vlade stalno uvećavaju napore kako bi se poboljšao ambijent za uspešnu zaštitu prava intelektualne svojine.\nMilan: Prema našem iskustvu, industrija koja je najviše pogođena povredama prava intelektualne svojine je industrija luksuzne robe, kao što su odeća i obuća, parfemi, satovi i slična roba, iako u nekim drugim industrijama, na primer u farmaceutskoj, automobilskoj i industriji hrane i pića, trgovina krivotvorenom robom može imati znatno ozbiljnije posledice jer takvi proizvodi predstavljaju značajan rizik po zdravlje i bezbednost potrošača.\neKapija: Gde ima najviše mesta za poboljšanje?\nMilan: Iako je po tom pitanju bilo nekih pomaka, još uvek ima dosta prostora za poboljšanje rada sudova. Intelektualna svojina je veoma posebna oblast prava i zahteva specijalizovano znanje i iskustvo. Iz tog razloga mi aktivno lobiramo da se ustanove specijalizovani sudovi za intelektualnu svojinu koji bi se bavili samo ovom vrstom sporova.\neKapija: Koje švajcarske vrednosti primenjujete u poslovanju?\nMilan: Zastupamo brojne švajcarske kompanije, odnosno multinacionalne kompanije koje imaju sedište u Švajcarskoj, pa su naši zaposleni imali puno prilika da komuniciraju sa ljudima iz Švajcarske, bilo tokom poslovnih putovanja u Švajcarsku, bilo pružajući dobrodošlicu našim klijentima i kolegama iz Švajcarske u Srbiji i u drugim zemljama u kojima delujemo. Tokom tih kontakata osećali smo duboko poštovanje prema švajcarskim vrednostima, koje se takođe trudimo da primenimo u svakodnevnom radu. Moram da kažem i to da priroda našeg posla zahteva upravo preciznost, pouzdanost, visok kvalitet i tačnost, što su sve švajcarske vrednosti, dakle one su za nas potpuno prirodne.\nVuk: Naši planovi se u suštini svode na to da nastavimo da rastemo i da našim klijentima pružimo još bolju uslugu. Takođe bismo želeli da se mnogo mladih i obrazovanih ljudi pridruži našoj kancelariji i doprinese njenom uspehu, a da im kancelarija zauzvrat pruži šanse za profesionalni razvoj.\nMilan: Na talasu tehnoloških promena, oblast prava intelektualne svojine se ubrzano menja i u značajnom delu se odmiče od tradicionalnih advokatskih kancelarija ka pružaocima usluga koji su u stanju da ponude brža i sa stanovišta cene povoljnija rešenja nosiocima prava intelektualne svojine. Mi smo već počeli da se prilagođavamo tim promenama i u predstojećem periodu naš najveći izazov će biti da idemo u korak sa ovim razvojem događaja. Siguran sam da ćemo u tome biti uspešni.\nObjavljeno 15 novembra, 2018 Kategorije: eKapija intervjui Zapamtite stalni link Objavio Office SSCC


ПРОМОЦИЈА КЊИГЕ ВОЈИСЛАВА БУБИШЕ СИМИЋА „НЕИСПРИЧАНЕ ПРИЧЕ“ | Belgrade Jazz Festival\nPROMOCIJA KNjIGE VOJISLAVA BUBIŠE SIMIĆA „NEISPRIČANE PRIČE“\nČETVRTAK, 23. OKTOBAR 2014. U 18:00\nU okviru pratećeg programa 30. Beogradskog džez festivala, 23. oktobra u 18 časova u Klubu Doma omladine Beograda biće održana promocija knjige „Neispričane priče“, velikana domaće džez scene Vojislava Bubiše Simića.\nVojislav Bubiša Simić je rođen 18. marta 1924. godine u Beogradu, gde je diplomirao dirigovanje na Muzičkoj akademiji. Kada je 1946. godine osnovao amaterski džez orkestar „Dinamo“, Vojislav Simić postaje utemeljivač prvog big benda u Srbiji. Delom „Igra pod Šar-planinom“ (1962) obradio je tradicionalne narodne motive i tako postao prvi džez kompozitor u Srbiji koji je na ovakav način spajao ove muzičke žanrove.\nPečat na srpskoj džez sceni Simić je ostavio i kao dirigent džez orkestra RTV Beograda, a osim u džezu oprobao se i u drugim muzičkim žanrovima – simfonijskoj i horskoj muzici, muzici za decu, etno džezu. Sa orkestrom RTV Beograda Vojislav je proputovao Evropu i postigao velike uspehe, među kojima je i prva nagrada na Prvom evropskom džez festivalu u Žuan le Penu 1960. godine. Ovaj autor je jedan od retkih domaćih muzičara koji je svirao sa svetskim džez zvezdama kao što su Đuk Elington, Ela Ficdžerald i Kvinsi Džons.\nOsim ključne uloge na domaćoj džez sceni Vojislav je bio gost dirigent u mnogim pozorištima i komponovao je muziku za brojne TV serije, igrane i dokumentarne filmove.\nPrvu knjigu „Susreti i sećanja“ objavio je 2005. godine, a godinu dana kasnije napisao je novu knjigu „Veselo putovanje“ u kojoj je opisao nastupe sa džez orkestrom RTV Beograda širom sveta.\nVojislav Simić je bio predsednik Udruženja kompozitora Srbije i Udruženja džez muzičara.


Moderno doba (novi vek) | Shtreber\nKoja srpska zemlja je pala pod tursku vlast 1499. godine?\nModerno doba (novi vek)\nPočetak novog veka\nNovi vek počinje u XV veku.\nTri događaja se uzimaju kao prekretnica između srednjeg i novog veka:\npad Carigrada (1453.)\nizum štamparske mašine (1450.)\nKolumbovo otkriće Novog sveta - Amerike (1492.)\nKraj novog veka\nNovi vek traje do početka XX veka. Događaj koji se uzma za prekternicu je\npočetak Prvog svetskog rata (1914.)\nNovi vek je, dakle, stariji naziv za danas preovlađujući termin moderno doba.\nPosle duge opsade, Carigrad - prestonica hiljadugodišnjeg Vizantijskog carstva, pao je pod vlast Turaka Osmanlija (29. maj 1453. godine).\nPoslednji vizantijski vladar Konstantin XI Dragaš (po majci iz srpske aristokratske porodice), nestao je među mnogobrojnim žrtvama branilaca.\nNovi gospodar Carigrada, Mehmed II Osvajač, krenuo je u osvajanje Balkana.\nOsvajački pohodi Osmanlija doveli su do pada razjedinjenih srpskih zemalja pod tuđinsku vlast:\nSrpska despotovina pala je 1459.\nCrna Gora 1499.\nbio je nemački izmitelj (a pored toga kovač, zlatar, štampar i izdavač) koji je 1450. godine objavio prvu štampanu knjigu u Evropi. Iako se na oblikovanju štamparije radilo i na drugim mestima slava je pripala Gutenbergu. Njegov izum sastojao se u tome da se od slova izlivenih od olova sastavljaju reči, koje se, zatim, pod pritiskom prese otiskuju na papiru.\nIzum mašine za štampanje smatra se jednim od najvažnijih događaja drugog milenijuma. Započeo je štamparsku revoluciju i odigrao ključnu ulogu u razvoju renesasnse, reformacije, doba prosvećenosti i naučne revolucije. Objavljivanje štampanih dela omogućilo je da znanje bude dostupnije a širenje znanja jednostavnije.\nPo nestanku Vizantije, Zapadna Evropa se nametnula kao mesto napretka moderne civilizacije. Znanja antičkih mislilaca, filozofa i pesnika, matematičara i astronoma, arhitekta, iscelitenja, brižljivo sakupljana u vizantijskim bibliotekama prenose se na evropski Zapad još od XIII. Pred konačni pad pod Turke u XV veku, sačuvano nasleđe stare Grčke preneto je u napredne trgovačke centre Apeninskog poluostrva. Obnova interesovanja za antičke ideale umetnosti filozofije i književnosti, stvorili su osnove pokreta koji se naziva humanizam i renesansa.\nZapadna Evropa, sa velikim univerzitetskim i trgovačkim centrima, doživela je ubrzani razvoj tehnike, nauke i umetnosti. Ovaj nezapamćeni uspon omogućila su i nova tehnološka i geografska otkrića. Kao najrazvijeniji deo sveta u moderno doba, Evropa je svoju civilizaciju širila i na druge kontinente. Van glavnih tokova evropskog napretka, ostale su zemlje Balkana čiji je razvoj bio prekinut osmanskim osvajanjima, kao u veći deo Rusije.\nPod ovim pojmom označava se skup promena u drušvu koje je izum štamparske mašine omogućio. Štampa je povlećala broj tekstova koji su se do tada sporo i često netačno prepisivali uglavnom u manastirskim prepisivačkim školama. Do 1500. godine preovlađivalo je štampanje verskih, a nakon toga, u sve većem broju, tekstova svetovnog sadržaja. Od velikih, skupih i luksuzunih postepeno se prelazilo na obimom manja, jeftinija izdanja.


Ekshumirani posmrtni ostaci ruskog cara Aleksandra Trećeg\nPosmrtni ostaci ruskog cara Aleksandra Trećeg ekshumirana su danas u Sankt Peterburgu kako bi stručnjaci identifikovali ostatke njegovog sina, poslednjeg ruskog cara Nikolaja Drugog Romanova i njegove porodice, koji su ubijeni 1918. godine.\nGrobnicu u crkvi Svetog Petra i Pavla gde počiva Aleksandar Treći, otvorili su istražizelji i patolozi u prisustvu predstavnika Ruske pravoslavne crkve, saopštio je ruski istražni odbor.\nPristup crkvi danas je bio zatvoren za turiste, a ispred zdanja se nalaze policajci. Istražni odbor saopštio je nedavno da su novi testovi DNK, urađeni na zahtev Ruske pravoslavne crkve, potvrdili autentičnost posmrtnih ostataka ruskog cara Nikolaja Drugog.\nTaj odbor je tada naveo da će se istraga o okolnostima smrti nastaviti i da će stručnjaci uporediti ostatke cara i njegovog oca, cara Aleksandra Trećeg, kako bi se dobio "potpuno poudzan zaključak o autentičnosti".\nIstraga o okolnostima ubistva carske porodice 1918. godine otvorena je u septembru na zahtev Ruske pravoslavne crkve, koja sumnja u autentičnosti ostataka koje se smatraju ostacima porodice Romanov.


HIV prerasta u opaku bolest tek kad dođe do promene bakterijske flore u crevima zaraženog, pokazuje najnovije istraživanje\nSAN FRANCISKO – Sida napada preko creva!\nNaučnici iz San Franciska objavili su spektakularni naučni rad u kojem se razvija teorija da HIV izaziva smrtonosnu sidu tek kad se sastav crevne flore zaraženog potpuno promeni. Ako se dokaže da je ovo tačno, civilizacija bi mogla uskoro da pobedi jednu od najopakijih bolesti 20. i 21. veka.\nBakterije izazivaju pad imuniteta\nIstraživanjem biologa iz Kalifornije utvrđeno je da infekcija HIV nekako (ne zna se još tačno kako) menja sastav bakterija u crevima. Posle infekcije virusom, pokazalo se, propada crevna flora. Odjednom bakterije koje su do tada u crevima bile izuzetno korisne jer su pomagale u varenju, prelaze u druge delove tela i tamo počinju da izazivaju opasne infekcije. Ovo je karakteristično za osobe sa odmaklom infekcijom HIV. Upale po celom telu zatim ugrožavaju imunološki sistem, što dovodi do pojave side.\nPitanje na koje naučnici još nemaju odgovor, a veoma je bitno, jeste šta to tačno u smrtonosnom virusu izaziva propadanje crevne flore.\nPromena crevne flore\nNaučnici iz San Franciska su, da bi odgovorili na ovaj izazov, uporedili crevnu floru ljudi sa HIV sa florom zdravih. Pronašli su ogromnu razliku: ljudi zaraženi ovim virusom u crevima su imali potpuno drugačije bakterije, uključujući veliki broj patogenih.\nTakođe, naučnici su analizirali čoveka koji već dve decenije nosi HIV a nije oboleo od side. Pogađate, u njegovim crevima flora je bila kao kod onih koji nisu zaraženi virusom.\nUkoliko su sve ove pretpostavke tačne, sidu bi bilo relativno jednostavno sprečiti – održavanjem crevne flore zdravom.


Nekoliko gradjana demonstriralo u znak podrške Navaljnom u Beogradu\nBeta 31. januara 2021. 17:20\nNekoliko gradjana je danas demonstriralo u Beogradu u znak podrške protestima u Rusiji zbog hapšenja opozicionara Alekseja Navaljnog.\nOrganizatori skupa na beogradskom Trgu Republike naveli su u prijavi da demonstriraju „protiv političkih represija i državne korupcije“ u Rusiji, na čijem je čelu predsednik Vladimir Putin.\nOkupljeni su istakli transparente s porukama „Putin nije Rusija“, „Gradjani Rusije smeju da biraju svoju vlast“, „Podrška protestima u Rusiji“ i druge, prenosi Radio slobodna Evropa.\nProtesti čiji učesnici traže puštanje Navaljnog iz zatvora održani su danas širom Rusije.\nRuska nevladina organizacija OVD-info, specijalizovana za politička hapšenja, navela je da su vlasti danas uhapsile više od 4.000 učesnika protesta u svih 11 vremenskih zona u Rusiji, i da su neke pretukle.\nPristalice Navaljnog su pokušale da održe protest u Beogradu i 23. januara, ispred Hrama Svetog Save i Ambasade Rusije u Beogradu, ali je policija sprečila skup, navodeći da nije prijavljen i da je zbog korona virusa zabranjeno okupljanje više od pet ljudi.\nNekoliko okupljenih tada je u blizini Ambasade Rusije razvilo poruku „Sloboda za Navaljnog“, kojom se u gradovima širom sveta zahteva oslobadjanje najpoznatijeg Putinovog kritičara.\nUhapšen je pod optužbom da je prekršio uslovnu kaznu iz 2014. godine.


Подићи спомен-обиљежје за све страдале ученике у протеклом рату - Јадовно 1941. - КУЛТУРА СЈЕЋАЊА\nPodići spomen-obilježje za sve stradale učenike u proteklom ratu\nUčenici osnovnih škola sa područja Istočnog Novog Sarajeva i Istočne Ilidže prisustvovali su danas na groblju u Miljevićima pomenu za djevojčice Milicu Lalović i Natašu Učur koje su ubijene snajperskim hicima u sarajevskom naselju Grbavica 1995. godine.\nIstočno Sarajevo – sjećanje Foto: SRNA\nDirektor Osnovne škole “Sveti Sava” Danijela Mrda rekla je da će OŠ “Sveti Sava”, na inicijativu nastavnika i učenika, podići spomen-obilježje u dvorištu ove škole za sve stradale učenike u proteklom odbrambeno-otadžbinskom ratu.\nOna je istakla u obraćanju okupljenima da rat pokazuje najgore naličje čovjeka, a da je najteže kada stradaju djeca.\n“Ova djeca nisu bila kriva nizašta. One su igrale lastiša za vrijeme potpisanog primirja 1995. godine, vjerujući u dobro nas odraslih i da će taj dan moći da izađu iz zatvorenih stanova da se igraju, kao sva normalna djeca. Dva snajperska hica direktno u glavu pokosili su ta dva života”, rekla je Mrda nakon pomena kojem su prisustvovali učenici starijih razreda osnovnih škola “Sveti Sava”, “Jovan Dučić” i “Petar Petrović Njegoš” sa svojim vjeroučiteljima.\nOna je poručila okupljenim učenicima da im odrasli ostavljaju u nasljeđe da čuvaju i njeguju uspomenu na dječake i djevojčice iz Istočnog Sarajeva i Republike Srpske koji su stradali u proteklom odbrambeno-otadžbinskom ratu, ističući da se te žrtve nikada ne smiju zaboraviti.\nI direktori škola “Jovan Dučić” Milenko Kubatlija i “Petar Petrović Njegoš” Zdenka Perendija saglasni su da je današnje prisustvo djece pomenu stradalim djevojčicama značajno za učenike, jer je dužnost i obaveza mladih da se sjete ovih djevojčica, ali i ostalih nedužno stradalih i da poštuju njihovu žrtvu.\n“Ovim dolaskom na groblje želimo da poručimo našim učenicima i drugoj djeci da ne smijemo zaboraviti stradanje naše djece i boraca, graditelja Republike Srpske”, istakla je Perendija.\nOna je naglasila da o ovome treba učiti djecu i na časovima istorije i srpskog jezika.\n“Potrebno je više pažnje da posvetimo istorijskom sjećanju i da pričamo o žrtvama i njihovom značaju. Moramo i da odlazimo u Prebilovce, Gradinu i obilježavamo dan stradanja Srba na Drini”, dodala je Perendija.\nProta Vojislav Čarkić, koji je bio vjeroučitelj Milici Lalović i Nataši Učur, prisjetio se dana njihovog stradanja, te dodao da se u ratu ginulo najviše tokom primirja, jer su ljudi tada bili opušteni, nisu pazili.\nHicima ispaljenim iz snajpera iz dijela Sarajeva pod muslimanskom kontrolom prije 23 godine ubijene su srpske djevojčice Milica Lalović i Nataša Učur u sarajevskom naselju Grbavica.\nNiko nije odgovarao za taj zločin, kao ni za mnoga druga ubistva srpskih civila.\nSnajperista sa zgrade “Lorisa” na tadašnjem Trgu Pere Kosorića, a sada Trgu heroja, ubio je 11. marta 1995. godine desetogodišnju Milicu i devetogodišnju Natašu koje su se igrale lastiša u Ulici Rave Jankovića, ispred zgrade na broju 59, u naselju koje je tada bilo pod srpskom kontrolom.\nSećanje na ubistvo srpskih devojčica u Sarajevu (foto)


"Nakon šest uzastopnih godina rasta, nemački industrijski sektor zaglavio je u recesiji od trećeg tromesečja 2018. godine", rekao je generalni direktor BDI Joachim Lang.\nBDI očekuje da će globalna industrijska proizvodnja ove godine porasti samo 1 odsto, nakon što je u prethodne dve godine rasla po stopama od 3 procenta.\nPredviđeni rast izvoza od pola procentnog poena u 2019. godini uslediće nakon 2,1-procentnog rasta godinu dana ranije, što bi bio najslabiji rast izvoza od svetske finansijske krize 2009. godine.\nPočetkom godine BDI očekivao je stagnaciju proizvodnje, a sada procenjuje da će pasti za 4 odsto u 2019. godini. U 2018. fabrička proizvodnja porasla je na godišnjem nivou za 1,2 odsto.\nUdruženje nemačkih industrijskih i trgovinskih komora saopštilo je u oktobru da očekuje da će se nemački izvoz smanjiti sledeće godine, po prvi put nakon poslednje globalne finansijske krize.\nBerlin očekuje da će nemačka privreda ove godine porasti za 0,5 odsto, što ukazuje na to da je ta zemlja izgubila položaj privredne lokomotive evrozone dok jačaju trgovinske napetosti i protekcionističke mere širom sveta.